ΑΠΟΦΑΣΕΙΣ
Αριθμ.  5587
Έγκριση της τροποποίησης της υπ’ αρ. 92086/
12.11.2020 απόφασης της Συγκλήτου του Πανεπιστημίου Δυτικής Αττικής «Κανονισμός Σπου-
δών του Προγράμματος Μεταπτυχιακών Σπουδών με τίτλο «Προαγωγή Υγείας στην Τρίτη
Ηλικία» (Health Promotion in Third Age) του
Τμήματος Δημόσιας και Κοινοτικής Υγείας της
Σχολής Δημόσιας Υγείας του Πανεπιστημίου
Δυτικής Αττικής» (B’ 5124), σύμφωνα με τον
ν. 4957/2022 (Α’   141) και τον πρότυπο κανονισμό Λειτουργίας των Π.Μ.Σ. του Πα.Δ.Α.
(B’ 4861/2023).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (Α΄ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (A΄ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την Κοινωνία και Λοιπές Διατάξεις» (Α΄ 141) και ιδίως τα άρθρα
79-88 αυτού.
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β΄ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
6. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας, Έρευνας και Θρησκευμάτων
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β΄ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων και
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β΄ 1079).
9. Την υπ’ αρ. 62902/16.09.2020 απόφαση της Συγκλήτου του Πανεπιστημίου Δυτικής Αττικής «Έγκριση ίδρυ-
σης Προγράμματος Μεταπτυχιακών Σπουδών με τίτλο
“Προαγωγή Υγείας στην Τρίτη Ηλικία” (Health Promotion
in Third Age) του Τμήματος Δημόσιας και Κοινοτικής
Υγείας της Σχολής» (B’ 4163).
10. Την υπ’ αρ. 92086/12.11.2020 απόφαση της Συγκλήτου του Πανεπιστημίου Δυτικής Αττικής «Κανο-
νισμός Σπουδών του Προγράμματος Μεταπτυχιακών
Σπουδών με τίτλο “Προαγωγή Υγείας στην Τρίτη Ηλικία”
(Health Promotion in Third Age) του Τμήματος Δημόσιας
και Κοινοτικής Υγείας της Σχολής Δημόσιας Υγείας του
Πανεπιστημίου Δυτικής Αττικής» (B’ 5124).
11. Την υπ’ αρ. 22/06-11-2023 (θέμα 3.ΙΧ.) απόφαση
της Συνέλευσης του Τμήματος Δημόσιας και Κοινοτικής Υγείας της Σχολής Δημόσιας Υγείας «Έγκριση νέου
Κανονισμού Λειτουργίας του Π.Μ.Σ. “Προαγωγή Υγείας
στην Τρίτη Ηλικία”».
12. Την υπ’ αρ. 46969/12-05-2023 (Υ.Ο.Δ.Δ. 454) διαπιστωτική πράξη του Αντιπρύτανη Έρευνας και Δια Βίου
Εκπαίδευσης του Πανεπιστημίου Δυτικής Αττικής, σχετικά με την εκλογή Πρύτανη του Πανεπιστημίου Δυτικής
Αττικής.
13. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, τομέων ευθύνης αυτών, κατανομής αρμοδιοτή-
των και σειράς αναπλήρωσης του Πρύτανη του Πανεπιστημίου Δυτικής Αττικής»( Υ.Ο.Δ.Δ. 921) , καθώς και την
υπ’ αρ. 94297/12-10-2023 (Υ.Ο.Δ.Δ. 1141) τροποποίηση
αυτής.
14. Την υπ’  αρ. 124685/22-12-2022 (ΑΔΑ: 66ΥΚ46Μ9ΞΗ-Θ9Ξ) απόφαση του Πρύτανη του Πανεπιστη-
μίου Δυτικής Αττικής σχετικά με τη συγκρότηση της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 892
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
Επιτροπής Μεταπτυχιακών Σπουδών του Πανεπιστημίου
Δυτικής Αττικής, καθώς και την υπ’ αρ. 86982/28-09-2023
(ΑΔΑ: 6ΡΡ846Μ9ΞΗ-ΝΞΦ) απόφαση ανασυγκρότησης
αυτής.
15. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
16. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότηση
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
17. Την υπ’ αρ. 2/15-01-2024 (θέμα 5ο) απόφαση της
Επιτροπής Μεταπτυχιακών Σπουδών.
18. Την υπ’ αρ. 02/25-01-2024 (θέμα 7ο) απόφαση της
Συγκλήτου του Πανεπιστημίου Δυτικής Αττικής.
19. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών (Π.Μ.Σ.)
με τίτλο «Προαγωγή Υγείας στην Τρίτη Ηλικία» (Health
Promotion in Third Age) του Τμήματος Δημόσιας και Κοινοτικής Υγείας της Σχολής Δημόσιας Υγείας του Πανεπι-
στημίου Δυτικής Αττικής, σύμφωνα με τον ν. 4957/2022
(Α’ 141) και τον πρότυπο κανονισμό Λειτουργίας των
Π.Μ.Σ. του Πα.Δ.Α. (B’ 4861/2023), από το ακαδημαϊκό
έτος 2023 - 2024, ως ακολούθως:
Άρθρο 1
Γενικές Αρχές, Σκοπός, Στόχοι, Δεξιότητες
1.1 Γενικές Αρχές
Το Πρόγραμμα Μεταπτυχιακών Σπουδών (Π.Μ.Σ.) με
τίτλο «Προαγωγή Υγείας στην Τρίτη Ηλικία» και αγγλική
απόδοση «Ηealth Promotion in Third Age» του Τμήματος
Δημόσιας και Κοινοτικής Υγείας της Σχολής Δημόσιας
Υγείας του Πανεπιστημίου Δυτικής Αττικής αποσκοπεί
στην περαιτέρω προαγωγή της επιστημονικής γνώσης,
την ανάπτυξη της έρευνας και στην υψηλού επιπέδου
εξειδίκευση των πτυχιούχων σε θεωρητικές και εφαρμοσμένες περιοχές του πρώτου κύκλου σπουδών του
οικείου Τμήματος. Οι διατάξεις του παρόντος Κανονισμού, όπως αυτές αναλύονται παρακάτω, εξειδικεύουν
και συμπληρώνουν το νομοθετικό πλαίσιο που διέπει τις
μεταπτυχιακές σπουδές και ρυθμίζουν με ενιαίο τρόπο
θέματα λειτουργίας του συγκεκριμένου Π.Μ.Σ., τα οποία
ρυθμίζονται, είτε από την κείμενη νομοθεσία ή παρέχονται για αυτά σχετικές εξουσιοδοτήσεις από το νόμο, είτε
ρυθμίζονται με εισηγήσεις της Συντονιστικής Επιτροπής
(Σ.Ε.) και με αποφάσεις της Συνέλευσης του Τμήματος
Δημόσιας και Κοινοτικής Υγείας.
Το σύνολο των πιστωτικών μονάδων ECTS (European
Credit Transfer and Accumulation System) που απαιτούνται για την απόκτηση του Διπλώματος Μεταπτυχιακών
Σπουδών (Δ.Μ.Σ) είναι ενενήντα (90). Η γλώσσα διδασκαλίας του Π.Μ.Σ. είναι τα ελληνικά, ενώ δύναται να είναι
και τα αγγλικά μετά από απόφαση της Συντονιστικής Επιτροπής. Απαιτείται οι μεταπτυχιακοί φοιτητές να έχουν
τουλάχιστον επάρκεια στην αγγλική γλώσσα. Το Π.Μ.Σ.
είναι πλήρους φοίτησης.
Στο πλαίσιο του παρόντος και για την οικονομία της
ανάγνωσης και μελέτης του εγγράφου οποιαδήποτε
αναφορά σε φυσικό πρόσωπο, γίνεται στο α’ ενικό ή
πληθυντικό πρόσωπο του αρσενικού γένους, χωρίς να
περιορίζεται η ελευθερία έκφρασης και αυτοπροσδιορισμού κάθε υποκειμένου.
1.2 Σκοπός
Το Π.Μ.Σ. παρέχει εξειδικευμένη γνώση αναφορικά με
την προαγωγή της υγείας, της ευεξίας, της αυτονομίας
και της προστασίας της αξιοπρέπειας σε άτομα τρίτης
ηλικίας, καθώς και τον σχεδιασμό και την υλοποίηση
παρεμβάσεων για τον σκοπό αυτό.
Σκοπός του Π.Μ.Σ. είναι η υψηλού επιπέδου μεταπτυχιακή εκπαίδευση με στόχο την παροχή γνώσεων στους
φοιτητές για τις σύγχρονες εξελίξεις, τη διεπιστημονική
προσέγγιση της προαγωγής υγείας των ηλικιωμένων και
την ανάπτυξη διατομεακών πολιτικών και δράσεων.
1.3 Στόχοι
Βασικοί στόχοι του Π.Μ.Σ. αποτελούν οι:
1. Παροχή ακαδημαϊκών γνώσεων στον τομέα της προαγωγής υγείας στην τρίτη ηλικία και περαιτέρω ανάπτυ-
ξη του γνωστικού κεφαλαίου των φοιτητών.
2. Διεξαγωγή ερευνητικών μελετών στο γνωστικό αντικείμενο και προώθηση εισαγωγής καινοτόμων επιδημι-
ολογικών ερευνητικών προγραμμάτων.
3. Ανάδειξη της νοσηρότητας και της πολυπλοκότητας
της υγειονομικής περίθαλψης στην τρίτη ηλικία.
4. Ανάδειξη εφαρμοσμένων προγραμμάτων προαγωγής υγείας στην τρίτη ηλικία.
5. Ανάδειξη εφαρμοσμένων προγραμμάτων των φροντιστών ατόμων της τρίτης ηλικίας.
6. Ανάπτυξη της έρευνας στον τομέα των νέων τεχνολογιών που σχετίζονται με την τρίτη ηλικία.
1.4 Δεξιότητες
Με την επιτυχή ολοκλήρωση του Π.Μ.Σ., ο μεταπτυχιακός φοιτητής θα είναι σε θέση να σχεδιάσει και να
αναπτύξει πολιτικές, οι οποίες θα συμβάλλουν:
1. Στην υποστήριξη των ηλικιωμένων ατόμων ώστε να
παραμείνουν αυτόνομα και δραστήρια.
2. Στην βελτίωση της ποιότητας ζωής των ηλικιωμένων.
3. Στην αξιοποίηση της συσσωρευμένης πείρας και
γνώσεων των ηλικιωμένων για την διατήρηση και ενδυνάμωση της συμμετοχής τους στον κοινωνικό ιστό.
4. Στην ανάπτυξη πολιτικών για τη διαμόρφωση σχεδίων δράσης που προωθούν την υγιή και ενεργό γήρανση.
5. Στην κατανόηση και προώθηση στον πληθυσμό της
έννοιας της ενεργούς γήρανσης και της προετοιμασίας
για την τρίτη ηλικία.
6. Στην αναγνώριση και υποστήριξη του σημαντικού
ρόλου που παίζουν οι άνθρωποι καθώς μεγαλώνουν για
τη φροντίδα των άλλων.
7. Στην αναβάθμιση του συστήματος υγείας με έμφαση
στην τρίτη ηλικία και στην συνεργασία του ιδιωτικού με
τον δημόσιο τομέα προς την κατεύθυνση αυτή.
8. Στην αξιολόγηση προηγμένων και πολύπλοκων εννοιών, προσεγγίσεων και μεθόδων από την επιστήμη
της αγωγής και προαγωγής, με ιδιαίτερη αναφορά στα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
δια- και διεπιστημονικά προβλήματα και προσεγγίσεις
που εντοπίζονται στην επιστημονική βιβλιογραφία.
9. Στην εφαρμογή κατάλληλου σχεδιασμού για ποσοτική και ποιοτική εμπειρική έρευνα, επιλέγοντας κατάλ-
ληλες μεθόδους έρευνας για τη συλλογή και ανάλυση
δεδομένων, δείχνοντας την ικανότητα εντοπισμού αναγκών για νέες θεωρητικές, μεθοδολογικές και πρακτικές
προσεγγίσεις.
10. Στη προώθηση συνεργασίας των εκπαιδευόμενων
σε σχέση με τους επαγγελματίες, τους επιστήμονες, τους
υπεύθυνους για τη χάραξη πολιτικής και το ευρύ κοινό
και την υλοποίηση προφορικών και γραπτών εργασιών
με βάση το έργο σε μια διεπιστημονική ομάδα.
11. Στην προώθηση εκκίνησης εποικοδομητικών διακλαδικών και διεπιστημονικών συζητήσεων και συ-
νεργασιών εντός και μεταξύ διαφόρων κοινωνικών και
επιστημονικών οργανώσεων και επαγγελμάτων.
12. Στην κριτική ανάλυση του τρόπου με τον οποίο
χρησιμοποιούνται διαφορετικές γνώσεις, επικοινωνίες
και πρακτικές υγείας, ευεξίας και υγειονομικής περίθαλψης για τη διαμόρφωση και οργάνωση της ζωής των
ηλικιωμένων ατόμων και των φροντιστών τους.
13. Στην δημιουργία επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό,
δημόσιο και ακαδημαϊκό τομέα, στην πρόληψη και την
προαγωγή της Δημόσιας Υγείας.
Επιπλέον, ο μεταπτυχιακός φοιτητής θα είναι σε θέσει
να προετοιμαστεί για την συμμετοχή του σε μεταπτυχιακές σπουδές διδακτορικού επιπέδου.
Το Π.Μ.Σ., σύμφωνα με την απόφαση ίδρυσής του
(Β’ 4163/2020) λειτουργεί από το χειμερινό εξάμηνο του
ακαδημαϊκού έτους 2020 - 2021, έως και το εαρινό εξάμηνο του ακαδημαϊκού έτους 2024 - 2025, σύμφωνα με
την κείμενη νομοθεσία.
Άρθρο 2
Όργανα Ίδρυσης, Οργάνωση
και Λειτουργία του Π.Μ.Σ.
Για την οργάνωση και την εν γένει λειτουργία του
Π.Μ.Σ. αρμόδια όργανα είναι τα ακόλουθα:
α) η Σύγκλητος του Πανεπιστημίου Δυτικής Αττικής
(Πα.Δ.Α.)
β) η Συνέλευση του Τμήματος (Σ.Τ.)
γ) η Συντονιστική Επιτροπή (Σ.Ε.)
δ) ο Διευθυντής του Π.Μ.Σ.
ε) η Επιτροπή Μεταπτυχιακών Σπουδών (Ε.Μ.Σ.)
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. Εγκρίνει την ίδρυση του Π.Μ.Σ. ή την τροποποίηση
της απόφασης ίδρυσης του Π.Μ.Σ.
2. Εγκρίνει την παράταση της χρονικής διάρκειας της
λειτουργίας του Π.Μ.Σ.
3. Συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.
4. Αποφασίζει την κατάργηση των Π.Μ.Σ. που προσφέρονται από το Πα.Δ.Α.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον Εσωτερικό Κανονισμό Λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1. Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.
2. Αναθέτει το διδακτικό έργο στους διδάσκοντες του
Π.Μ.Σ.
3. Εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.
4. Εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία.
5. Συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία.
6. Διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.
7. Εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής.
8. Πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης.
9. Εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.)
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα
(4) μέλη Διδακτικού Ερευνητικού Προσωπικού (Δ.Ε.Π.)
του Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.).
2. Καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος.
3. Εγκρίνει τη διενέργεια δαπανών του Π.Μ.Σ.
4. Εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης του Π.Μ.Σ. και τον Κανονισμό Μεταπτυχιακών και
Διδακτορικών Σπουδών.
5. Εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
6. Εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.
7. Καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος.
8. Εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Σ.Ε. συγκεκριμένες αρμοδιότητες της Συνέλευσης του Τμήματος για την
αποτελεσματικότερη λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
Στην Σ.Ε. δύναται να συμμετέχουν Ομότιμοι Καθηγητές
του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη Δ.Ε.Π.
του Τμήματος, κατά προτεραιότητα βαθμίδας Καθηγητή
ή Αναπληρωτή Καθηγητή και ορίζεται με απόφαση της
Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της.
2. Εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος.
3. Εισηγείται προς τη Σ.Ε. και τα λοιπά όργανα του
Π.Μ.Σ. και του Πα.Δ.Α. θέματα σχετικά με την αποτελεσματική λειτουργία του Π.Μ.Σ.
4. Είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες
5. Παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού μεταπτυχιακών προγραμμάτων σπουδών, καθώς και την πα-
ρακολούθηση εκτέλεσης του προϋπολογισμού του Π.Μ.Σ.
6. Ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών
Με απόφαση της Συγκλήτου, κατόπιν πρότασης των
Κοσμητειών των Σχολών του Πα.Δ.Α. συγκροτείται η
Επιτροπή Μεταπτυχιακών Σπουδών. Η Επιτροπή αποτελείται από ένα (1) μέλος Δ.Ε.Π. από κάθε Σχολή του
Πα.Δ.Α., ένα (1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), και
Ειδικού Τεχνικού Εργαστηριακού Προσωπικού (Ε.Τ.Ε.Π.)
του Πα.Δ.Α. και τον Αντιπρύτανη, που είναι αρμόδιος
για ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία στην οργάνωση και συμμετοχή
σε προγράμματα σπουδών δεύτερου κύκλου σπουδών.
Η θητεία της Επιτροπής είναι δύο (2) ακαδημαϊκά έτη.
Αρμοδιότητα της Επιτροπής είναι:
1. Η υποβολή γνώμης προς τη Σύγκλητο του Πα.Δ.Α.
για την ίδρυση νέων Π.Μ.Σ. ή την τροποποίηση των ήδη
λειτουργούντων Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση
νέων Π.Μ.Σ., των σχετικών εκθέσεων σκοπιμότητας και
βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις.
2. Η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο.
3. Η εκπόνηση πρότυπου σχεδίου Κανονισμού Λειτουργίας Π.Μ.Σ.
4. Ο έλεγχος της τήρησης των Κανονισμών Λειτουργίας
των Π.Μ.Σ.
5. Η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.
6. Η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης.
7. Κάθε άλλη αρμοδιότητα που ορίζεται από τον Εσωτερικό Κανονισμό Λειτουργίας του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός Προγραμμάτων Μεταπτυχιακών Σπουδών,
ο οποίος αποτελεί διακριτό κεφάλαιο του Εσωτερικού
Κανονισμού Λειτουργίας του Πα.Δ.Α.
Άρθρο 3
Αριθμός Εισακτέων, Κριτήρια
και Τρόπος Επιλογής Μεταπτυχιακών Φοιτητών
3.1 Αριθμός Εισακτέων
Ο αριθμός εισακτέων στο Π.Μ.Σ. ορίζεται κατά ανώτατο όριο σε τριάντα (30) κατ’ έτος και αντίστοιχα ο κα-
τώτατος αριθμός εισακτέων ορίζεται σε δέκα (10). Το
ανώτατο όριο δύναται να προσαυξάνεται σε δύο μόνο
περιπτώσεις. Στην περίπτωση ισοβαθμίας με τον βαθμό
του τριαντακοστού (30ου) φοιτητή και στην περίπτωση
μελών Ε.Ε.Π., Ε.ΔΙ.Π. και Ε.Τ.Ε.Π.. Αναφορικά με την πρώτη
περίπτωση το ανώτατο όριο προσαυξάνεται αναλόγως
μέχρι την αποδοχή όλων των υποψήφιων μεταπτυχιακών φοιτητών που ισοβαθμούν με τον βαθμό του τρια-
ντακοστού (30ου) υποψήφιου μεταπτυχιακού φοιτητή.
Αναφορικά με την δεύτερη περίπτωση, τα μέλη Ε.Ε.Π.,
Ε.ΔΙ.Π. και Ε.Τ.Ε.Π. μπορούν μετά από αίτησή τους να
εγγραφούν ως υπεράριθμα και μόνο ένα (1) κατ’ έτος,
χωρίς τέλη φοίτησης.
3.2 Κριτήρια και Τρόπος Επιλογής Εισακτέων
1. Πρόσκληση εκδήλωσης ενδιαφέροντος
Οι υποψήφιοι ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στην ιστοσελίδα του Π.Μ.Σ., του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
1. Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής.
2. Οι κατηγορίες πτυχιούχων και ο αριθμός των εισακτέων.
3. Η διαδικασία και τα κριτήρια επιλογής των μεταπτυχιακών φοιτητών.
4. Οι προθεσμίες και ο τρόπος υποβολής αιτήσεων.
5. Τα απαιτούμενα δικαιολογητικά.
6. Κάθε άλλη λεπτομέρεια και πληροφορία που κρίνεται απαραίτητη, η οποία διευκολύνει τη διαδικασία
επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στη γραμματεία του Π.Μ.Σ., σε έντυπη ή σε ηλεκτρο-
νική μορφή, σε προθεσμία που ορίζεται στην πρόσκληση
εκδήλωσης ενδιαφέροντος και μπορεί να παραταθεί με
απόφαση της Συνέλευσης του Τμήματος ή με απόφαση
της Σ.Ε. όπως ορίζεται στο άρθρο 2 του παρόντος.
2. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων στο Π.Μ.Σ. γίνεται από τριμελή Επιτροπή Αξιολόγησης Υποψηφίων (Ε.Α.Υ.), η οποία
αποτελείται από μέλη Δ.Ε.Π. του Τμήματος που έχουν
αναλάβει μεταπτυχιακό έργο και η οποία συγκροτείται
με απόφαση της Συνέλευσης.
Η Επιτροπή έχει τις παρακάτω αρμοδιότητες:
1. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη γραμματεία του Π.Μ.Σ.
2. Διενέργεια προσωπικών συνεντεύξεων.
3. Δικαιολογητικά συμμετοχής υποψηφίων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών που αντιστοιχεί σε τίτλο αναγνωρι-
σμένο από τον Δ.Ο.Α.Τ.Α.Π. (αφορά και τους τίτλους που
αποκτήθηκαν στο εξωτερικό).
3. Πιστοποιητικό αναλυτικής βαθμολογίας.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας.
6. Δύο συστατικές επιστολές.
7. Αντίγραφο μεταπτυχιακού τίτλου (εφόσον υπάρχει).
8. Φωτοτυπία δύο όψεων της αστυνομικής ταυτότητας.
9. Αντίγραφα τίτλων αγγλικής γλώσσας επιπέδου τουλάχιστον CEFR Level B2 ή/και άλλων ξένων γλωσσών ή
άλλα πιστοποιητικά.
10. Επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας. Θετικά συνυπολογίζεται η γνώση
και άλλων ξένων γλωσσών.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
Με την ολοκλήρωση των διαδικασιών αξιολόγησης, η
αρμόδια Ε.Α.Υ. συντάσσει τον πίνακα των επιτυχόντων
και επιλαχόντων κατά σειρά κατάταξης, σύμφωνα με τα
κριτήρια επιλογής και τους συντελεστές βαρύτητας ανά
κριτήριο. Ως επιτυχόντες θεωρούνται οι υποψήφιοι που
έλαβαν βαθμολογική θέση στη σειρά κατάταξης μέχρι
του ανώτατου ορίου εισαγωγής φοιτητών, καθώς και
όσοι ισοβάθμησαν με τον βαθμό του τριαντακοστού
(30ου) υποψήφιου φοιτητή. Ως επιλαχόντες θεωρούνται
οι υποψήφιοι οι οποίοι έλαβαν βαθμολογική θέση στη
σειρά κατάταξης, πέραν του ανώτατου ορίου εισαγωγής
φοιτητών ή του ισόβαθμου βαθμού με τον βαθμό του
τριαντακοστού (30ου) υποψήφιου φοιτητή, έχοντας δικαίωμα εγγραφής στην περίπτωση που οι πρωθύστεροι
στην κατάταξη δεν αποδεχθούν τη θέση ή δεν εγγραφούν εμπρόθεσμα.
4. Κριτήρια επιλογής υποψηφίων
Στα κριτήρια επιλογής των υποψηφίων φοιτητών περιλαμβάνονται τα εξής:
Κωδικός
Κριτηρίου
Περιγραφή Κριτηρίου
Συντελεστής
Βαρύτητας
Κριτηρίου
Κ1
Βαθμός πτυχίου/διπλώματος και βαθμολογίαστα προπτυχιακά μαθήματα που είναι
σχετικά με το γνωστικό αντικείμενο του Π.Μ.Σ.
15%
Κ2
Επίδοση στην Πτυχιακή/Διπλωματική Εργασία, όπου αυτή προβλέπεται στον πρώτο
κύκλο σπουδών (και αν είναι σχετική με το αντικείμενο του Π.Μ.Σ.) ή Βαθμολογία σε
μάθημα βαρύτητας σχετικό με το αντικείμενο του Π.Μ.Σ. κατά την κρίση της Ε.Α.Υ., σε
περίπτωση που δεν προβλέπεται Πτυχιακή/Διπλωματική Εργασία στον πρώτο κύκλο
σπουδών
10%
Κ3
Ερευνητική ή επαγγελματική δραστηριότητα σχετική με το αντικείμενο του Π.Μ.Σ.
10%
Κ4
Δημοσιεύσεις και συγγραφική δραστηριότητα
10%
Κ5
Συστατικές επιστολές
5%
Κ6
Προφορική συνέντευξη
50%
Βάσει των παραπάνω, ο Βαθμός Αξιολόγησης Υποψήφιου Μεταπτυχιακού Φοιτητή προκύπτει ως εξής:
Βαθμός Αξιολόγησης Υποψηφίου Μεταπτυχιακού Φοιτητή =
(Κ1 χ 0,15) + (Κ2 χ 0,10) + (Κ3 χ 0,10) + (Κ4 χ 0,1) + (Κ5 χ 0,05) + (Κ6 χ 0,5)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
H πρόσκληση εκδήλωσης ενδιαφέροντος για την εγγραφή φοιτητών στο Π.Μ.Σ. γίνεται μετά από σχετική εισήγη-
ση της Σ.Ε. και απόφαση της Συνέλευσης του Τμήματος.
5. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Αρχικά, η γραμματεία του Π.Μ.Σ. παραλαμβάνει τις
αιτήσεις και τα απαραίτητα δικαιολογητικά που υποβάλλουν οι υποψήφιοι μεταπτυχιακοί φοιτητές, τα οποία
προβλέπονται από την πρόσκληση εκδήλωσης ενδιαφέροντος κάθε φορά και συντάσσει πίνακα υποψηφίων
μεταπτυχιακών φοιτητών, τον οποίο διαβιβάζει στην
Ε.Α.Υ. Τα δικαιολογητικά που κατατίθενται από τους
υποψήφιους πρέπει να έχουν υποβληθεί εμπρόθεσμα,
όπως αυτά προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν
γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται από τη γραμματεία του
Π.Μ.Σ. οι αιτήσεις με βάση την πληρότητα και την εγκυρότητα των απαιτούμενων δικαιολογητικών που υπο-
βλήθηκαν, το οποίο αποτελεί απαραίτητη προϋπόθεση
πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι υποψήφιοι είναι ικανοί να
ανταποκριθούν ουσιαστικά στις απαιτήσεις του Π.Μ.Σ.,
συνεκτιμώντας το κίνητρο και το ενδιαφέρον τους, αλλά
και τη συνολικότερη συγκρότηση και επιστημονική τους
επάρκεια σε σχέση με το αντικείμενο του Π.Μ.Σ..
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων στην ιστοσελίδα του Π.Μ.Σ. Η ένσταση πρέπει να είναι συγκεκριμέ-
νη και κρίνεται τελεσίδικα από τριμελή επιτροπή μελών
Δ.Ε.Π. του Τμήματος που έχουν αναλάβει μεταπτυχιακό
έργο, η οποία ορίζεται με απόφαση της Συνέλευσης του
Τμήματος (Επιτροπή Ενστάσεων).
Μετά την λήξη της προθεσμίας ενστάσεων και την τελεσίδικη απόφαση της Επιτροπής Ενστάσεων (εάν υπάρ-
χουν), αναρτάται ο τελικός πίνακας επιτυχόντων, σύμφωνα
με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς, εγχάρτως ή ηλεκτρονικώς (email), εντός προκαθορισμένης προθεσμίας από την ανάρτηση του τελι-
κού πίνακα (όπως ορίζεται στην πρόσκληση εκδήλωσης
ενδιαφέροντος του Π.Μ.Σ.) για την αποδοχή της ένταξής
τους στο Π.Μ.Σ και τους όρους λειτουργίας του, όπως
αυτοί περιγράφονται στον παρόντα Κανονισμό.
Εφόσον υπάρξουν αρνήσεις, η Γραμματεία του Π.Μ.Σ.
ενημερώνει τους αμέσως επόμενους υποψήφιους στη
σειρά αξιολόγησης από τον τελικό πίνακα επιτυχόντων.
6. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα στην πρόσκληση εκδήλωσης ενδιαφέροντος. Για λόγους εξαιρετικής ανάγκης είναι δυνατή
η εγγραφή μεταπτυχιακού φοιτητή μετά από τη λήξη
της προθεσμίας με απόφαση της Σ.Ε., ύστερα από αιτιολογημένη αίτηση του ενδιαφερομένου. Οι εισακτέοι
μεταπτυχιακοί φοιτητές μπορούν να ενημερώνονται για
θέματα και ζητήματα που τους αφορούν από την ιστοσελίδα του Π.Μ.Σ., του Τμήματος ή/και από τη γραμματεία
του Π.Μ.Σ.
Άρθρο 4
Κατηγορίες Υποψηφίων
Στο Π.Μ.Σ. «Προαγωγή Υγείας στην Τρίτη Ηλικία» γίνονται δεκτοί πτυχιούχοι Ιδρυμάτων Τριτοβάθμιας Εκ-
παίδευσης της ημεδαπής ή ομοταγών Ιδρυμάτων της
αλλοδαπής, αναγνωρισμένων τίτλων σπουδών από
τον Δ.Ο.Α.Τ.Α.Π., σύμφωνα με τις διατάξεις της κείμενης
νομοθεσίας. Ειδικότερα γίνονται δεκτοί απόφοιτοι του
Τμήματος Δημόσιας και Κοινοτικής Υγείας, Τμημάτων
Ιατρικής και Οδοντιατρικής, Νοσηλευτικής, Ψυχολογίας,
Ειδικής Αγωγής, Βιολογίας, Βιοχημείας, Φαρμακευτικής,
Πολιτικών Δημόσιας Υγείας, Κοινωνικών Επιστημών, καθώς και πτυχιούχοι άλλων συναφών με τα αντικείμενα
και τους σκοπούς του Π.Μ.Σ. επιστημών.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα
στο Εθνικό Μητρώο Αναγνωρισμένων Ιδρυμάτων της
αλλοδαπής του Δ.Ο.Α.Τ.Α.Π. Σε περίπτωση που Ίδρυμα
της αλλοδαπής δεν βρίσκεται αναρτημένο στον ιστότοπο του Δ.Ο.Α.Τ.Α.Π., το Τμήμα εφαρμόζει τη διαδικασία
της παρ. 5, του άρθρου 304, του ν. 4957/2022. Σε διαφορετική περίπτωση γίνεται διαγραφή του φοιτητή, χωρίς
να υπάρχει αξίωση από τον φοιτητή επιστροφής των
χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. μπορούν μετά από αίτησή τους να εγγραφούν ως υπερά-
ριθμα και μόνο ένα (1) κατ’ έτος, χωρίς τέλη φοίτησης.
Άρθρο 5
Διάρκεια Σπουδών - Αναστολή Φοίτησης
5.1 Διάρκεια Σπουδών
Η διάρθρωση του Π.Μ.Σ. πραγματοποιείται με τέτοιο
τρόπο, ώστε να περιλαμβάνει εκπαιδευτικές δραστηριότητες που αντιστοιχούν συνολικά σε ενενήντα (90)
πιστωτικές μονάδες ECTS. Η διάρκεια σπουδών του
Π.Μ.Σ. ορίζεται σε 3 ακαδημαϊκά εξάμηνα, ήτοι 1,5 έτη. Η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
ανώτατη διάρκεια φοίτησης στο Π.Μ.Σ. είναι ο ελάχιστος
χρόνος σπουδών, προσαυξημένος κατά δύο (2) ακαδημαϊκά εξάμηνα, ήτοι πέντε (5) ακαδημαϊκά εξάμηνα.
Μετά από τη συμπλήρωση της ανώτατης διάρκειας φοίτησης, με την επιφύλαξη των επόμενων παραγράφων,
η Συνέλευση του Τμήματος εκδίδει πράξη διαγραφής.
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Τα υποχρεωτικά μαθήματα
του Π.Μ.Σ. δεν υπολείπονται των τριάντα εννέα (39) διδακτικών ωρών, σύμφωνα με το άρθρο 64 του ν. 4957/2022.
5.2 Αναστολή Φοίτησης
Κάθε μεταπτυχιακός φοιτητής έχει δικαίωμα να ζητήσει, κατόπιν αιτήματος του προς την Συνέλευση του
Τμήματος άδεια αναστολής της παρακολούθησης των
μαθημάτων ή της εκπόνησης της Μεταπτυχιακής Διπλωματικής Εργασίας του. Η άδεια χορηγείται κατόπιν
εισήγησης της Σ.Ε. και με απόφαση της Συνέλευσης του
Τμήματος, για αποδεδειγμένα σοβαρούς λόγους (π.χ.
σε περιπτώσεις παρατεταμένης ασθένειας που πιστοποιείται από δημόσιο φορέα, σε περίπτωση ανάλογης
χρονικά επαγγελματικής μετακίνησης ή σε περιπτώσεις
εκπλήρωσης της στρατιωτικής τους θητείας), μόνο μία
φορά και δεν μπορεί να είναι μεγαλύτερης διάρκειας
πέραν των δυο (2) ακαδημαϊκών εξαμήνων.
Τα εξάμηνα αναστολής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
φοίτησης. Η αναστολή φοίτησης δεν μπορεί να υπερβαίνει τα δύο (2) εξάμηνα συνολικά.
Ο μεταπτυχιακός φοιτητής ο οποίος λαμβάνει άδεια
αναστολής φοίτησης, με την επάνοδό του εντάσσεται στο
εξάμηνο στο οποίο είχε λάβει την αναστολή φοίτησης
και είναι υποχρεωμένος να παρακολουθήσει τα μαθήματα, σεμινάρια, πρακτικές ασκήσεις, κ.λπ., στα οποία δεν
είχε αξιολογηθεί επιτυχώς πριν από την αναστολή της
φοίτησής του.
Άρθρο 6
Πρόγραμμα Σπουδών
Στον Εσωτερικό Κανονισμό Λειτουργίας του Π.Μ.Σ.
περιλαμβάνεται το αναλυτικό πρόγραμμα μαθημάτων
ανά εξάμηνο, όπως παρουσιάζεται στον Πίνακα 1.
Πίνακας 1 - Αναλυτικό Πρόγραμμα Μαθημάτων ανά Εξάμηνο Σπουδών
Α’ Εξάμηνο
Κωδικός Μαθήματος
Τίτλος Μαθήματος
Τύπος Μαθήματος
Πιστωτικές Μονάδες ECTS
Msc.ELD 1
Ψυχική Υγεία και Τρίτη Ηλικία
Υποχρεωτικό
Msc.ELD 2
Επιδημιολογία - Μεθοδολογία
Έρευνας
Υποχρεωτικό
Msc.ELD 3
Βιολογία της Γήρανσης και
Παθοφυσιολογία της Τρίτης Ηλικίας
Υποχρεωτικό
Msc.ELD 4
Κοινωνικότητα και Τρίτη Ηλικία:
Πρόσβαση, Συμμετοχή και
Υποστήριξη
Υποχρεωτικό
Msc.ELD 5
Πληροφορική και Σύγχρονες
Τεχνολογίες στην Υγεία
Υποχρεωτικό
Σύνολο Πιστωτικών Μονάδων Εξαμήνου
Β’ Εξάμηνο
Κωδικός Μαθήματος
Τίτλος Μαθήματος
Τύπος Μαθήματος
Πιστωτικές Μονάδες ECTS
Msc.ELD 6
Παρηγορητική Φροντίδα/Στήριξη
των Ηλικιωμένων στο τέλος της ζωής
τους
Υποχρεωτικό
Msc.ELD 7
Περιβάλλον και Αυτονομία στην Τρίτη Ηλικία
Υποχρεωτικό
Msc.ELD 8
Εκφυλιστικά Νοσήματα - Άνοια
Υποχρεωτικό
Msc.ELD 9
Ηθική και Πρακτική Φιλοσοφία στην
Τρίτη Ηλικία
Υποχρεωτικό
Msc.ELD 10
Ευεξία στην Τρίτη Ηλικία: Ελεύθερος
Χρόνος, Διατροφή και Άσκηση
Υποχρεωτικό
Σύνολο Πιστωτικών Μονάδων Εξαμήνου
Γ’ Εξάμηνο
Κωδικός Μαθήματος
Τίτλος Μαθήματος
Τύπος Μαθήματος
Πιστωτικές Μονάδες ECTS
Msc.ELD 11
Διπλωματική Εργασία
Υποχρεωτικό
Σύνολο Πιστωτικών Μονάδων Εξαμήνου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
Στο Παράρτημα 1 παρουσιάζονται αναλυτικά τα μαθήματα του Π.Μ.Σ. ανά εξάμηνο σπουδών.
Το Πρόγραμμα Σπουδών του Π.Μ.Σ. υπόκειται στους
κανόνες του «Κώδικα Ηθικής και Δεοντολογίας της Έρευνας» του Πα.Δ.Α.
Άρθρο 7
Μεταπτυχιακή Διπλωματική Εργασία (Μ.Δ.Ε.)
Ο μεταπτυχιακός φοιτητής υποχρεούται να εκπονήσει
και να υποστηρίξει με επιτυχία τη Μεταπτυχιακή Διπλωματική Εργασία στο Γ’ Εξάμηνο Σπουδών. Ο μεταπτυχι-
ακός φοιτητής έχει δικαίωμα αίτησης ανάληψης Μ.Δ.Ε.,
εφόσον έχει ολοκληρώσει με επιτυχία τα μαθήματα του
A’ και του Β’ εξαμήνου, εκτός εάν άλλως αποφασίσει το
αρμόδιο κατά περίπτωση όργανο. Το θέμα της Μ.Δ.Ε.
πρέπει να εντάσσεται στο γνωστικό αντικείμενο που
θεραπεύει το Π.Μ.Σ..
Ειδικότερα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας του
Π.Μ.Σ., ο οποίος είναι αναρτημένος στον ιστότοπο του
Π.Μ.Σ. και περιλαμβάνει τα ακόλουθα:
1. Τον εκπαιδευτικό σκοπό της Μ.Δ.Ε.
2. Τα πεδία ερευνητικού ενδιαφέροντος
3. Τα στάδια διενέργειας της Μ.Δ.Ε.
4. Τα στάδια υποβολής της Μ.Δ.Ε.
5. Τη διαδικασία αλλαγής τίτλου Μ.Δ.Ε.
6. Τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.
7. Την μελέτη και εύρεση βιβλιογραφικών πηγών
8. Την σύνταξη των ερευνητικών εργασιών
9. Τα κριτήρια αξιολόγησης της Μ.Δ.Ε.
10. Τη διαδικασία αλλαγής επιβλέποντα, κ.λπ.
Άρθρο 8
Οργάνωση με τη Χρήση Μεθόδων Σύγχρονης
και Ασύγχρονης Εξ Αποστάσεως Εκπαίδευσης
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
εξ αποστάσεως εκπαίδευσης σε ποσοστό που δεν ξεπερνάει το 80% των πιστωτικών μονάδων συνολικά, ήτοι
72 ECTS και πιο συγκεκριμένα, το 55% των πιστωτικών
μονάδων για τη σύγχρονη εξ αποστάσεως εκπαίδευση,
ήτοι 49,5 ECTS και το 25% των πιστωτικών μονάδων για
την ασύγχρονη εξ αποστάσεως εκπαίδευση, ήτοι 22,5
ECTS. Στο Παράρτημα 2, αναφέρονται περισσότερες
πληροφορίες σχετικά με την ανάλυση των μεθόδων
της εξ αποστάσεως οργάνωσης της εκπαιδευτικής διαδικασίας, όπως σύγχρονη, ασύγχρονη, μεικτό σύστημα
(blended learning), το ψηφιακό εκπαιδευτικό υλικό, τις
τυχόν μεθόδους ψηφιακής αξιολόγησης των φοιτητών,
το ψηφιακό υλικό αξιολόγησης, την υλικοτεχνική υποδομή των Τμημάτων για την υποστήριξη προγραμμά-
των σπουδών εξ αποστάσεως εκπαίδευσης καθώς και
τις ψηφιακές δεξιότητες του διδακτικού προσωπικού.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών,
που για τη διεξαγωγή τους απαιτείται η συμμετοχή των
φοιτητών με φυσική παρουσία. Για τον σκοπό αυτόν, με
απόφαση της Συνέλευσης του Τμήματος καθορίζονται
τα μαθήματα και οι εκπαιδευτικές δραστηριότητες που
δύναται να διεξάγονται με τη χρήση μεθόδων σύγχρονης
εξ αποστάσεως εκπαίδευσης. Η εκπαιδευτική διαδικασία
δύναται να διεξάγεται με τη χρήση μεθόδων σύγχρονης
εξ αποστάσεως εκπαίδευσης, αποκλειστικά στις ακόλουθες περιπτώσεις:
1. Σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του Πα.Δ.Α. για τη
διεξαγωγή των εκπαιδευτικών, ερευνητικών και λοιπών
δραστηριοτήτων του.
2. Σε περιπτώσεις οργάνωσης μαθημάτων εμβάθυνσης και φροντιστηριακών ασκήσεων, πέραν των υποχρε-
ωτικών ωρών διδακτικού έργου ανά μάθημα.
Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες.
Ασύγχρονη εξ αποστάσεως εκπαίδευση
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης. Το ποσοστό της ασύγχρονης εκπαίδευσης
δεν υπερβαίνει το 25%.
Η εξ αποστάσεως εκπαίδευση αποτελεί ένα δυναμικό
και ραγδαία εξελισσόμενο επιστημονικό πεδίο με πληθώρα συνιστωσών και μεθοδολογικών προσεγγίσεων.
Η εφαρμογή τεχνικών εξ αποστάσεως εκπαίδευσης αποτελεί μια πρόκληση για κάθε διδάσκοντα που εμπλέκεται
πρώτη φορά σε μια τέτοια διαδικασία.
Στις συνθήκες που έχουν διαμορφωθεί, είναι επιτακτική
η ανάγκη ανασύνθεσης του μαθησιακού περιβάλλοντος.
Το σχέδιο δράσης του Πα.Δ.Α. περιλαμβάνει την υποστήριξη της εκπαιδευτικής διαδικασίας με ψηφιακά μέσα και
τεχνολογίες (ασύγχρονα και σύγχρονα ηλεκτρονικά εργαλεία και περιβάλλοντα), δίνοντας ταυτόχρονα έμφαση
στην επιμόρφωση των μελών του σε θέματα μεθόδων,
τεχνικών και καλών πρακτικών εκπαίδευσης με ψηφιακές
τεχνολογίες (https://www.uniwa.gr/e-learning/).
Το σύνολο του υλικού των μαθημάτων που προσφέρονται από το Πα.Δ.Α. για τη διεξαγωγή της εξ αποστά-
σεως εκπαίδευσης μέσω ασύγχρονων και σύγχρονων
ψηφιακών τάξεων και εργαλείων (Open eClass, Moodle,
MS Teams καθώς και εναλλακτικών αυτών), συμπεριλαμβανομένων ενδεικτικά αλλά όχι περιοριστικά, κειμένων,
διαφανειών, γραφημάτων, γραφικών, φωτογραφιών, βίντεο, σχεδιαγραμμάτων, απεικονίσεων, προσομοιώσεων
και γενικά κάθε είδους αρχείων, αποτελεί αντικείμενο
πνευματικής ιδιοκτησίας (copyright) και διέπεται από τις
εθνικές και διεθνείς διατάξεις περί Πνευματικής Ιδιοκτησίας, με εξαίρεση τα ρητώς αναγνωρισμένα δικαιώματα
τρίτων.
Συνεπώς, απαγορεύεται ρητά η με οποιονδήποτε
τρόπο καταγραφή, βιντεοσκόπηση, ηχογράφηση, όπως
επίσης η αναπαραγωγή, αναδημοσίευση, αντιγραφή,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
μετάδοση, έκδοση, μετάφραση, τροποποίηση του υλικού των μαθημάτων που διεξάγονται από απόσταση,
τμηματικά ή περιληπτικά, χωρίς τη ρητή προηγούμενη
έγγραφη συναίνεση του διδάσκοντα.
Σε περίπτωση που διαπιστωθεί παράβαση της παραπάνω απαγόρευσης, πρόκειται να κινηθεί άμεσα η
διαδικασία επιβολής όλων των νόμιμων κυρώσεων και
ιδίως η άσκηση ποινικής δίωξης κατά του υπαιτίου και
ικανοποίηση όλων των αξιώσεων, σύμφωνα με τις διατάξεις περί Πνευματικής ιδιοκτησίας.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές, ώστε να συναινούν ή/και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
Άρθρο 9
Αξιολόγηση Φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος, κατόπιν εισηγήσεως της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή του Π.M.Σ. καταρτίζει και
ανακοινώνει εγκαίρως το ωρολόγιο πρόγραμμα των εξετάσεων κάθε εξεταστικής περιόδου και όχι αργότερα
από δέκα (10) ημέρες πριν από την έναρξη των εξετάσεων. Δύνανται να υπάρχει επαναληπτική εξεταστική
περίοδος.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ., πραγματοποι-
είται με γραπτές ή προφορικές εξετάσεις ή με εκπόνηση
εργασιών καθ’ όλη τη διάρκεια του εξαμήνου. Ο τρόπος
αξιολόγησης περιγράφεται στο περίγραμμα του κάθε μαθήματος, στον παρόντα Εσωτερικό Κανονισμό Λειτουρ-
γίας του Π.Μ.Σ. Η επίδοση σε κάθε μάθημα αξιολογείται
από τον διδάσκοντα και βαθμολογείται με την ισχύουσα,
για τους προπτυχιακούς φοιτητές, κλίμακα βαθμολογίας.
Συγκεκριμένα, οι βαθμοί που δίδονται, κυμαίνονται από
μηδέν (0) μέχρι δέκα (10). Προβιβάσιμοι βαθμοί είναι
το πέντε (5) και οι μεγαλύτεροί του. Για την αντιμετώπιση έκτακτων αναγκών ή συνθηκών που ανάγονται σε
λόγους ανωτέρας βίας δύναται η χρήση ηλεκτρονικών
μέσων για την αξιολόγηση των μαθήματων ακόμη και
στη περίπτωση που δεν προβλέπεται η εξ αποστάσεως
οργάνωση του Π.Μ.Σ., υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
Δύναται να εφαρμόζονται εναλλακτικές μέθοδοι για
την αξιολόγηση φοιτητών με αναπηρία και ειδικές εκπαιδευτικές ανάγκες, όπως προβλέπονται στον Εσωτερικό
Κανονισμό Λειτουργίας του Πα.Δ.Α., όπως ισχύει.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα (1) μόνο μάθημα, στο οποίο έχει εξεταστεί επιτυχώς, σε εξεταστική
περίοδο που περιλαμβάνεται το συγκεκριμένο μάθημα,
κατόπιν αίτησης του φοιτητή στη γραμματεία του Π.Μ.Σ.
εντός δέκα (10) ημερών από την ανακοίνωση της βαθμολογίας.
Αν ο μεταπτυχιακός φοιτητής αποτύχει περισσότερες
από τρεις (3) φορές στο ίδιο μάθημα, δύναται να ζητήσει, με αίτησή του προς τον Διευθυντή του Π.Μ.Σ., να
αξιολογηθεί από τριμελή επιτροπή, η οποία αποτελείται
από διδακτικό προσωπικό του ίδιου ή άλλου Τμήματος
του Πα.Δ.Α., με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
μπορεί να συμμετέχει ο διδάσκοντας του μαθήματος. Αν
ο Διευθυντής του Π.Μ.Σ. δεν ορίσει τα μέλη της επιτροπής εντός ενός (1) μήνα από την υποβολή της αίτησης,
ο φοιτητής δύναται να ζητήσει τον ορισμό τους από τον
Πρόεδρο του Τμήματος.
Άρθρο 10
Δικαιώματα και Υποχρεώσεις
Μεταπτυχιακών Φοιτητών - Διαγραφή
10.1. Δικαιώματα Μεταπτυχιακού Φοιτητή
Οι μεταπτυχιακοί φοιτητές έχουν τα παρακάτω δικαιώματα:
1. Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές του πρώτου κύκλου σπουδών πλην του δικαιώματος
παροχής δωρεάν διδακτικών συγγραμμάτων. Οι μεταπτυχιακοί φοιτητές δύνανται να χρησιμοποιούν την
υπάρχουσα υλικοτεχνική υποδομή του Πα.Δ.Α., η οποία
περιλαμβάνει χώρους διδασκαλίας κατάλληλα εξοπλισμένους με σύγχρονα μέσα διδασκαλίας και Η/Υ, καθώς
και τη Βιβλιοθήκη και τις εγκαταστάσεις του Τμήματος.
2. Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαι-
ούνται πλήρη ιατροφαρμακευτική και νοσοκομειακή
περίθαλψη στο Εθνικό Σύστημα Υγείας (Ε.Σ.Υ.) με κάλυψη των σχετικών δαπανών από τον Εθνικό Οργανισμό
Παροχής Υπηρεσιών Υγείας (Ε.Ο.Π.Υ.Υ.) κατ’ ανάλογη
εφαρμογή του άρθρου 33 του ν. 4368/2016 (Α’ 83), όπως
τροποποιήθηκε και ισχύει.
3. Οι μεταπτυχιακοί φοιτητές δικαιούνται δωρεάν σίτιση με βάση την ατομική και οικογενειακή οικονομική
τους κατάσταση και την εντοπιότητά τους.
4. Οι μεταπτυχιακοί φοιτητές δύνανται να διεκδικήσουν εξωτερική χρηματοδότηση των σπουδών τους από
διάφορα Ιδρύματα ή φορείς του δημοσίου και ιδιωτικού
τομέα και Ερευνητικά Ινστιτούτα.
5. Οι μεταπτυχιακοί φοιτητές δύνανται να καλύπτονται
οικονομικά από χρηματοδοτούμενα προγράμματα έρευνας στα οποία συμμετέχουν. Οι σχετικές λεπτομέρειες
ορίζονται με απόφαση της Σ.Ε., ύστερα από εισήγησή
του Διευθυντή του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
6. Το Πα.Δ.Α. υποχρεούται να εξασφαλίσει στους φοιτητές με αναπηρία ή/και ειδικές ανάγκες προσβασιμότητα
στα προτεινόμενα συγγράμματα και τη διδασκαλία.
10.2. Υποχρεώσεις Μεταπτυχιακού Φοιτητή
Οι μεταπτυχιακοί φοιτητές έχουν τις παρακάτω υποχρεώσεις:
1. Να ανανεώνουν την εγγραφή τους στην αρχή κάθε
διδακτικού εξαμήνου. Η ανανέωση γίνεται στην αρχή κάθε
εξαμήνου, μέσα σε προθεσμίες που ορίζονται από τη Σ.Ε.
του Π.Μ.Σ.
2. Να παρακολουθούν ανελλιπώς τα μαθήματα του
ισχύοντος προγράμματος σπουδών.
3. Να υποβάλλουν τις απαιτούμενες εργασίες μέσα στις
καθορισμένες προθεσμίες.
4. Να προσέρχονται στις προβλεπόμενες εξετάσεις.
5. Να δηλώνουν υπεύθυνα ότι η Μ.Δ.Ε. δεν αποτελεί
προϊόν λογοκλοπής, ούτε στο σύνολο, ούτε σε επιμέρους
τμήματα αυτής.
6. Να καταβάλλουν τα προβλεπόμενα τέλη φοίτησης,
όπως ορίζεται στον Εσωτερικό Κανονισμό Λειτουργίας
του Π.Μ.Σ..
7. Να σέβονται και να τηρούν τον Εσωτερικό Κανονισμό Λειτουργίας του Π.Μ.Σ., τις αποφάσεις των οργάνων
του Π.Μ.Σ., του Τμήματος και του Πα.Δ.Α., καθώς και την
ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια, συζητήσεις, συνέδρια/
ημερίδες με γνωστικό αντικείμενο συναφές με αυτό του
Π.Μ.Σ., διαλέξεις ή άλλες επιστημονικές εκδηλώσεις του
Π.Μ.Σ. Οι μεταπτυχιακοί φοιτητές δύναται να ασκούν
επικουρικό διδακτικό έργο σε προγράμματα σπουδών
πρώτου κύκλου. Οι μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονι-
κής Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας και Θρησκευμάτων.
10.3. Διαγραφή Μεταπτυχιακού Φοιτητή
Η διαγραφή μεταπτυχιακού φοιτητή γίνεται κατόπιν
σχετικής εισήγησης της Σ.Ε. του Π.Μ.Σ. προς τη Συνέλευση του Τμήματος και λήψης σχετικής απόφασης.
Η απόφαση κοινοποιείται εντός δεκαπέντε (15) ημερών
στον ενδιαφερόμενο μεταπτυχιακό φοιτητή, ο οποίος
έχει δικαίωμα υποβολής ένστασης εντός δέκαπέντε (15)
ημέρων από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
1. Πλημμελής εκπλήρωση των υποχρεώσεων του μεταπτυχιακού φοιτητή, όπως αυτές περιγράφονται στον
Εσωτερικό Κανονισμό Λειτουργίας του Π.Μ.Σ.
2. Μη καταβολή των προβλεπόμενων τελών φοίτησης
(σε κάθε περίπτωση, μεταπτυχιακός φοιτητής ο οποίος
δεν έχει ανταποκριθεί στις οικονομικές του υποχρεώσεις,
δε δικαιούται να λάβει, ούτε βεβαίωση ολοκλήρωσης
σπουδών, ούτε το Δίπλωμα Μεταπτυχιακών Σπουδών).
3. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση
της κείμενης νομοθεσίας και του Εσωτερικού Κανονισμού
Λειτουργίας του Πα.Δ.Α.
4. Αίτηση διαγράφης του ίδιου του μεταπτυχιακού
φοιτητή.
5. Επανειλημμένη αποτυχία στην εξέταση μαθήματος
ή μαθημάτων όπως ορίζεται στον Εσωτερικό Κανονισμό
Λειτουργίας του Π.Μ.Σ.
6. Μη ανανέωση της εγγραφής του ή μη παρακολούθηση μαθημάτων για δύο (2) συνεχόμενα εξάμηνα.
7. Ο μεταπτυχιακός φοιτητής έχει υποπέσει στο
παράπτωμα της λογοκλοπής ή σε παράπτωμα που
εμπίπτει στο δίκαιο περί πνευματικής ιδιοκτησίας (ν.
2121/1993).
8. Για οποιαδήποτε άλλο λόγο κρίνεται απαραίτητο.
Σε περίπτωση οριστικής διακοπής φοίτησης ή διαγραφής μεταπτυχιακού φοιτητή για οποιοδήποτε λόγο, τα
ήδη καταβληθέντα δίδακτρα δεν επιστρέφονται.
Άρθρο 11
Τέλη Φοίτησης
Τα συνολικά τέλη φοίτησης του Π.Μ.Σ. ανέρχονται στο
ποσό των 2.250 €. Στις περιπτώσεις διακοπής της φοίτησης το συνολικό καταβληθέν ποσό δεν επιστρέφεται.
Παρέχεται η δυνατότητα τμηματικής καταβολής σύμφωνα με τα οριζόμενα στην πρόσκληση εκδήλωσης
ενδιαφέροντος ανά κύκλο σπουδών. Η καταβολή των
διδάκτρων γίνεται στον Ειδικό Λογαριασμό Κονδυλίων
Έρευνας (Ε.Λ.Κ.Ε.) του Πα.Δ.Α., ο οποίος είναι αρμόδιος
για τη διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στα Π.Μ.Σ. με τέλη φοίτησης παρέχεται η δυνατότητα απαλλαγής από αυτά σύμφωνα με την ισχύουσα
νομοθεσία και όπως περιγράφεται στο άρθρο 12 του
παρόντος.
Άρθρο 12
Υποτροφίες
Το Π.Μ.Σ. σύμφωνα με τα όσα ορίζονται στον Εσωτερικό Κανονισμό Λειτουργίας του δύναται να χορηγεί
υποτροφίες ανταποδοτικές και μη, σε μεταπτυχιακούς
φοιτητές πλήρους φοίτησης, σύμφωνα με απόφαση της
Συνέλευσης του Τμήματος.
12.1 Μη ανταποδοτικές Υποτροφίες
Οι μη ανταποδοτικές υποτροφίες χορηγούνται βάσει
αντικειμενικών ακαδημαϊκών, οικονομικών και κοινωνικών κριτηρίων, τα οποία ενδεικτικά δύνανται να είναι:
1. Ακαδημαϊκά:
- Η φοίτηση.
- Ο μέσος όρος βαθμολογίας του προηγούμενου εξάμηνου.
- Ο βαθμός πτυχίου με το οποίο εισήχθη ο μεταπτυχιακός φοιτητής στο Π.Μ.Σ.
- Πρόσφατες ακαδημαϊκές επιδόσεις (βραβεία και τιμητικές διακρίσεις).
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν στο Π.Μ.Σ., εφόσον πληρούν τα οικονομικά ή κοινωνικά κριτήρια σύμφωνα με τις διατάξεις του άρθρου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
86 του ν. 4957/2022 και της υπό στοιχεία 108990/Ζ1/
8-9-2022 υπουργικής απόφασης (Β’ 4899).
3. Κοινωνικά:
- Υποψήφιος διαζευγμένος με προστατευόμενα μέλη
(παιδιά).
- Αναπηρία υποψηφίου.
- Υποψήφιος μέλος μονογονεϊκής οικογένειας.
- Υποψήφιος ορφανός από δυο γονείς που δεν έχει
υπερβεί το 25ο έτος της ηλικίας του.
- Υποψήφιος τέκνο πολύτεκνης οικογένειας.
- Υποψήφιοι μέλη ίδιας οικογενείας.
12.2 Ανταποδοτικές Υποτροφίες
Οι ανταποδοτικές υποτροφίες χορηγούνται για κοινωνικο-οικονομικούς λόγους, μοριοδοτόντας ισχυρότερα
την οικονομική αδυναμία, ύστερα από αποδοχή του υποψηφίου για προσφορά δέκα (10) ωρών εβδομαδιαίας
διοικητικής εργασίας προς το Π.Μ.Σ.
12.3 Διαδικασία
Μετά από εισήγηση της Σ.Ε. του Π.Μ.Σ. προκηρύσσεται
πρόσκληση υποβολής αιτήσεως για τη χορήγηση υποτροφίας. Οι υποψήφιοι οφείλουν να συμπληρώσουν όλα
τα υποχρεωτικά πεδία της αίτησης με τα απαιτούμενα
κατά περίπτωση δικαιολογητικά και τα υποβάλλουν στη
γραμματεία του Π.Μ.Σ., στις ημερολογιακές προθεσμίες
που ορίζονται στην πρόσκληση. Η αίτηση επέχει θέση
Υπεύθυνης Δήλωσης του ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
Εσωτερικό Κανονισμό Λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς την
Συνέλευση του Τμήματος.
Υποτροφία δεν χορηγείται στην περίπτωση που ο μεταπτυχιακός φοιτητής λαμβάνει ήδη υποτροφία από άλλη
πηγή και στην περίπτωση που έχει εισαχθεί στο Π.Μ.Σ.
χωρίς την υποχρέωση καταβολής τελών φοίτησης.
Το ποσοστό των υποτροφιών καθώς και τα κριτήρια
καθορίζονται από τη Σ.Ε. του Π.Μ.Σ. και αναφέρονται
στην πρόσκληση εκδήλωσης ενδιαφέροντος κάθε κύκλου σπουδών, ανάλογα με τον συνολικό αριθμό εισα-
κτέων και το θεσμικό πλαίσιο λειτουργίας του Π.Μ.Σ. Το
ποσοστό των υποτροφιών καθώς και τα εισοδηματικά
κριτήρια καθορίζονται από τη Σ.Ε. του Π.Μ.Σ. ή εάν άλλως προβλέπονται από την κείμενη νομοθεσία, ανάλογα
με τον συνολικό αριθμό εισακτέων, το θεσμικό πλαίσιο
λειτουργίας του Π.Μ.Σ. και το μέσο ύψος του φορολογητέου εισοδήματος των τριών τελευταίων ετών του
υποψηφίου, όπως θα καθορίζονται στην εκάστοτε πρόσκληση εκδήλωσης ενδιαφέροντος και την ισχύουσα
νομοθεσία.
Πλέον του αριθμού των επιτυχόντων κατά τη διαδικασία επιλογής φοιτητών, γίνεται δεκτός στο Π.Μ.Σ., ως
υπεράριθμος, ένας (1) πτυχιούχος υπότροφος του ΙΚΥ,
εφόσον η υποτροφία του είναι σχετική με το γνωστικό
αντικείμενο του Π.Μ.Σ γενικότερα. Οι υπότροφοι εγγράφονται υποχρεωτικά στο πρώτο εξάμηνο σπουδών.
Άρθρο 13
Δίπλωμα Μεταπτυχιακών Σπουδών (Δ.Μ.Σ.)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Ο τύπος του ορίζεται με απόφαση
της Συγκλήτου και υπογράφεται από τον Πρύτανη, τον
Πρόεδρο του Τμήματος, το Διευθυντή του Π.Μ.Σ. και τον
Γραμματέα του Τμήματος ή τους νόμιμους αναπληρωτές
τους και φέρει την σφραγίδα του Πα.Δ.Α.
Στον απόφοιτο του Π.Μ.Σ. μπορεί να χορηγείται, πριν
από την απονομή, βεβαίωση ότι έχει περατώσει επιτυχώς
την παρακολούθηση του Π.Μ.Σ., καθώς και αναλυτική
βαθμολογία.
Στο Δ.Μ.Σ. επισυνάπτεται Παράρτημα Διπλώματος το
οποίο είναι επεξηγηματικό έγγραφο και δεν υποκαθιστά
τον επίσημο τίτλο σπουδών ή την αναλυτική βαθμολογία
των μαθημάτων. Το Παράρτημα Διπλώματος επισυνάπτεται στο Δ.Μ.Σ. και παρέχει πληροφορίες σχετικά με
τη φύση, το επίπεδο, το γενικότερο πλαίσιο εκπαίδευσης, το περιεχόμενο και το καθεστώς των σπουδών, οι
οποίες ολοκληρώθηκαν με επιτυχία από το άτομο που
αναγράφεται ονομαστικά στο πρωτότυπο του τίτλου.
Στο Παράρτημα Διπλώματος δεν γίνονται αξιολογικές
κρίσεις και δεν υπάρχουν δηλώσεις ισοτιμίας ή αντιστοιχίας ή προτάσεις σχετικά με την αναγνώριση του Δ.Μ.Σ.
στο εξωτερικό. Το Παράρτημα Διπλώματος εκδίδεται
αυτομάτως και χωρίς καμία οικονομική επιβάρυνση στην
ελληνική και στην αγγλική γλώσσα, και πρέπει να πληροί
τις προϋποθέσεις γνησιότητας που απαιτούνται για τον
χορηγούμενο τίτλο σπουδών. Η ημερομηνία έκδοσης
του Παραρτήματος Διπλώματος δεν συμπίπτει υποχρεωτικά με την ημερομηνία χορήγησης του Δ.Μ.Σ., αλλά
δεν μπορεί ποτέ να είναι προγενέστερη από αυτή.
Ο βαθμός του Δ.Μ.Σ. προκύπτει από τον βαθμό αξιολόγησης στα μαθήματα και στη Μ.Δ.Ε. Αναλυτικότερα,
σε κάθε εξάμηνο ο φοιτητής λαμβάνει βαθμολογία σε
κάθε μάθημα που εξετάζεται και εάν αξιολογηθεί επιτυχώς, πιστώνεται αναλογικά τις πιστωτικές μονάδες που
αντιστοιχούν. Ο τελικός βαθμός του Δ.Μ.Σ. προκύπτει
από τον βαθμό αξιολόγησης:
1. Στα μαθήματα.
2. Στην Μεταπτυχιακή Διπλωματική Εργασία.
Ο βαθμός του Διπλώματος Μεταπτυχιακών Σπουδών
εξάγεται με προσέγγιση δύο δεκαδικών ψηφίων και προκύπτει από τον τύπο:
Β =( Β1*Π1+Β2*Π2+…+Βν*Πν)/(Π1+Π2+…Πν)
,όπου Β1, Β2, …Βν είναι οι βαθμοί όλων των μαθημάτων που εξετάστηκε επιτυχώς ο φοιτητής και Π1, Π2,
…Πν είναι οι πιστωτικές μονάδες που αντιστοιχούν σε
κάθε μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών ορίζεται από
το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) έως και δέκα
(10,00)
- Λίαν καλώς: από έξι και πενήντα (6,50) έως και οκτώ
και σαράντα εννέα (8,49).
- Καλώς: από πέντε (5,00) έως και έξι και σαράντα εννέα (6,49).
- Απορρίπτεται: από μηδέν (0,00) έως και τέσσερα και
ενενήντα εννέα (4,99).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
Άρθρο 14
Διδάσκοντες Προγραμμάτων
Μεταπτυχιακών Σπουδών
Το διδακτικό έργο του παρόντος Π.Μ.Σ ανατίθεται,
κατόπιν απόφασης του αρμόδιου οργάνου του Π.Μ.Σ.
στις ακόλουθες κατηγορίες διδασκόντων:
1. Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού
Εργαστηριακού Προσωπικού (Ε.Τ.Ε.Π.) των συνεργαζόμενων Τμημάτων ή άλλων Τμημάτων του ίδιου ή άλλου Ανώ-
τατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους.
2. Ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.
3. Συνεργαζόμενοι καθηγητές.
4. Εντεταλμένοι διδάσκοντες.
5. Επισκέπτες καθηγητές ή επισκέπτες ερευνητές.
6. Ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή της αλλοδαπής.
7. Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήματος,
κατόπιν εισήγησης της Σ.Ε. του Π.Μ.Σ.
Με απόφαση της Συνέλευσης του Τμήματος, δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, με αντικεί-
μενο συναφές με το παρεχόμενο επικουρικό διδακτικό
έργο του Π.Μ.Σ., υπό την επίβλεψη διδάσκοντος του
Π.Μ.Σ., κατόπιν εισηγήσεως της Σ.Ε.
Δικαίωμα επίβλεψης Μ.Δ.Ε. έχουν οι διδάσκοντες των
περ. 1. έως 6. της παρ. 1 του παρόντος άρθρου, υπό την
προϋπόθεση ότι είναι κάτοχοι διδακτορικού διπλώματος,
εκτός από τις ειδικές περιπτώσεις, οι οποίες αναφέρονται
σε αντικείμενα εξαιρετικής και αδιαμφισβήτητης ιδιαιτερότητας, για τα οποία δεν είναι δυνατή ή συνήθης η εκ-
πόνηση διδακτορικής διατριβής κατά τους κανόνες της
οικείας τέχνης ή επιστήμης (de lege artis). Με απόφαση
της Συνέλευσης του Τμήματος δύναται να ανατίθεται η
επίβλεψη Μ.Δ.Ε. και σε μέλη Δ.Ε.Π., Ε.Ε.Π. και Ε.ΔΙ.Π. των
Τμημάτων, που δεν έχουν αναλάβει διδακτικό έργο στο
Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ.. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος. Ειδικώς οι διδάσκοντες που έχουν την ιδιότητα μέλους Δ.Ε.Π., δύνανται
να αμείβονται επιπρόσθετα για έργο που προσφέρουν
προς το Π.Μ.Σ., εφόσον εκπληρώνουν τις ελάχιστες εκ
του νόμου υποχρεώσεις τους, όπως ορίζονται στην
παρ. 2 του άρθρου 155 του ν. 4957/2022. Το τελευταίο
εδάφιο εφαρμόζεται αναλογικά και για τα μέλη Ε.Ε.Π.,
Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες
εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται, μεταξύ άλλων, ο καθορισμός και η περιγραφή του
μαθήματος, η παράθεση σχετικής βιβλιογραφίας, ο καθορισμός του τρόπου εξέτασης του μαθήματος και η
επικοινωνία με τους μεταπτυχιακούς φοιτητές.
Το Π.Μ.Σ. δύναται με απόφαση της Συνέλευσης του
Τμήματος να εφαρμόζει τον θεσμό του Ακαδημαϊκού
Συμβούλου, όπως ορίζεται στο άρθρο 21 του παρόντος.
Πιο συγκεκριμένα, στο πλαίσιο λειτουργίας του Π.Μ.Σ.
και επιπλέον των παραπάνω κανονισμών, εφαρμόζονται
ο «Κανονισμός Λειτουργίας Μηχανισμού Διαχείρισης Παραπόνων και Ενστάσεων Φοιτητών» και ο «Κανονισμός
Λειτουργίας Θεσμού Ακαδημαϊκού Συμβούλου», όπως
ισχύουν, με ευθύνη του Διευθυντή του Π.Μ.Σ. καθώς ο
«Εσωτερικός Κανονισμός για τον Ακαδημαϊκό Σύμβουλο
Φοιτητών μεΑ» του Τμήματος Δημόσιας και Κοινοτικής
Υγείας.
Ακόμα, η λειτουργία του Π.Μ.Σ. υπόκειται στην «Πολιτική Ποιότητας της Ακαδημαϊκής Μονάδας για την
Ανάπτυξη και τη Βελτίωση του Π.Μ.Σ.», όπως ισχύει, με
ευθύνη του Διευθυντή του Π.Μ.Σ.
Σκοπός της λειτουργίας του θεσμού του Ακαδημαϊκού
Συμβούλου είναι η παροχή συμβουλευτικής στους μεταπτυχιακούς φοιτητές κατά τη διάρκεια των σπουδών
τους σε ακαδημαϊκά θέματα με εξατομικευμένο τρόπο. Προσδοκώμενο αποτέλεσμα είναι η διευκόλυνση
των μεταπτυχιακών φοιτητών στην ολοκλήρωση των
σπουδών τους με παράλληλη αξιοποίηση των ιδιαίτερων δεξιοτήτων και ενδιαφερόντων τους στο έδαφος
της εκπαιδευτικής και ερευνητικής διαδικασίας. Ο Ακαδημαϊκός Σύμβουλος επιλέγει τον τρόπο προσέγγισης
και παροχής συμβουλευτικής στους φοιτητές που του
ανατίθενται σε κάθε ακαδημαϊκό έτος.
Άρθρο 15
Επικουρικό Διδακτικό Έργο
Μεταπτυχιακών Φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία
των μελών Δ.Ε.Π. κατά την άσκηση του διδακτικού τους
έργου, η άσκηση των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων
και η διόρθωση ασκήσεων.
Άρθρο 16
Χρηματοδότηση - Οικονομική Διαχείριση Π.Μ.Σ.
Οι πόροι και η χρηματοδότηση του Π.Μ.Σ. δύνανται
να προέρχονται από:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
1. Τέλη φοίτησης.
2. Δωρεές, χορηγίες και πάσης φύσεως οικονομικές
ενισχύσεις.
3. Κληροδοτήματα.
4. Πόρους από ερευνητικά έργα ή προγράμματα.
5. Ιδίους πόρους του Πα.Δ.Α.
6. Τον κρατικό προϋπολογισμό ή το πρόγραμμα δημοσίων επενδύσεων.
Η καταβολή των τελών φοίτησης, πραγματοποιείται
από τον ίδιο τον μεταπτυχιακό φοιτητή ή από τρίτο φυσικό ή νομικό πρόσωπο για λογαριασμό του μεταπτυ-
χιακού φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
1. Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Πα.Δ.Α.
Στα έσοδα του Π.Μ.Σ. των περ. 2. έως 4. της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης.
2. Το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Παρακάτω παρουσιάζεται ενδεικτικός αναλυτικός
προϋπολογισμός ανά κύκλο σπουδών, ως εξής:
Το 70% του ετήσιου συνολικού κόστους λειτουργίας του
Π.Μ.Σ., που αφορά τις λειτουργικές δαπάνες, ανέρχεται
ενδεικτικά στο ποσό των 33.075 €, μετά την αφαίρεση του
ποσοστού 30% υπέρ του ΕΛΚΕ (14.175 €). Στους Πίνακες 1
και 2 παρουσιάζονται τα έσοδα και τα έξοδα του Π.Μ.Σ.
Πίνακας 2 - Έσοδα και Έξοδα του Π.Μ.Σ
Κατηγορία Εσόδων
Ποσό
Προϋπολογισμός του Α.Ε.Ι. και των συνεργαζόμενων για την οργάνωσή του φορέων
σύμφωνα με τα άρθρα 82, παρ. 3α και 84.
- €
Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα,
όπως οριοθετείται στο άρθρο 84 του ν. 4957/2022, ή του ιδιωτικού τομέα
- €
Πόροι από ερευνητικά προγράμματα
- €
Πόροι από προγράμματα της Ευρωπαϊκής Ένωσης ή άλλων διεθνών οργανισμών
- €
Έσοδα των Ειδικών Λογαριασμών Κονδυλίων Έρευνας (Ε.Λ.Κ.Ε.) του Α.Ε.Ι.
- €
Κάθε άλλη νόμιμη πηγή (Τέλη Φοίτησης) (2.250 x 30 άτομα).
Απαλλαγή από τα τέλη φοίτησης μεταπτυχιακών φοιτητών σε ποσοστό 30%
(άρθρο 86 του ν. 4957/2022
67.500€
20.250€
Σύνολο
47.250€
Κατηγορία Εξόδων
Ποσό
Αμοιβές διδασκαλίας τακτικού προσωπικού των ΑΕΙ και ερευνητικών κέντρων
και ινστιτούτων που συμμετέχουν στην οργάνωση του Π.Μ.Σ.
20.000€
Αμοιβές έκτακτου διδακτικού προσωπικού των ΑΕΙ που συμμετέχουν
στην οργάνωση του Π.Μ.Σ.
2.000€
Αμοιβές διδασκαλίας προσωπικού της παρ. 4 και 5 του άρ. 83 του ν. 4957/2022
2.000€
Δαπάνες αναλωσίμων και άλλων προμηθειών
2.500€
Δαπάνες μετακινήσεων/προώθηση ΠΜΣ διδασκόντων
825€
Δαπάνες χορήγησης υποτροφιών σε μεταπτυχιακούς φοιτητές
2.250€
Δαπάνες ανταποδοτικών υποτροφιών
0€
Αμοιβές διοικητικής και τεχνικής υποστήριξης
2.000€
Δημιουργία αποθεματικού για ερευνητικούς σκοπούς
(συνέδρια, ημερίδες, δημοσιεύσεις, σεμινάρια, κ.λπ.)
1.000€
Δαπάνες εξοπλισμού και δαπάνες λογισμικού
500€
Μερικό Σύνολο (70%)
33.075€
Λειτουργικά Έξοδα Ιδρύματος - Παρακράτηση υπέρ Ε.Λ.Κ.Ε. (30%)
14.175€
Σύνολο
47.250€
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους. Σύμφωνα με την παρ. 2, του άρθρου 85, του ν. 4957/2022,
καθορίζεται ποσοστό δύο τοις εκατό (2%), ως ανώτατο ποσοστό επί των συνολικών ετήσιων εσόδων κάθε
Π.Μ.Σ. που δύναται να διατίθεται προς Έργο/Πρόγραμμα
της παρ. 1 του ίδιου άρθρου.
Η δημιουργία αποθεματικού για ερευνητικούς σκοπούς υπόκειται σε όσα αναφέρονται στο «Σχέδιο Αξιο-
ποίησης Διδάκτρων» του Π.Μ.Σ.
Άρθρο 17
Λογοκλοπή
Ο μεταπτυχιακός φοιτητής υποχρεούται να αναφέρει
με τον ενδεδειγμένο τρόπο αν χρησιμοποίησε το έργο
και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και τη
βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του Π.Μ.Σ. ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου άλλου, καθώς και η χρησιμοποίηση εργασίας
άλλου -δημοσιευμένης ή μη- χωρίς τη δέουσα αναφορά.
Η αντιγραφή οποιουδήποτε υλικού τεκμηρίωσης, ακόμη
και από μελέτες του ιδίου του υποψηφίου, χωρίς σχετική
αναφορά, μπορεί να στοιχειοθετήσει απόφαση της Συνέλευσης του Τμήματος, για διαγραφή του. Στις παραπά-
νω περιπτώσεις, η Συνέλευση του Τμήματος, μπορεί να
αποφασίσει τη διαγραφή του, αφού προηγουμένως του
δοθεί η δυνατότητα να εκθέσει, προφορικώς ή γραπτώς,
τις απόψεις του επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στην Συνέλευση του Τμήματος. Ως παραβά-
σεις θεωρούνται και τα παραπτώματα της αντιγραφής ή
της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό
φοιτητή κατά τη συγγραφή εργασιών στο πλαίσιο των
μαθημάτων ή την εκπόνηση της διπλωματικής εργασίας.
Άρθρο 18
Απονομή Πτυχίων - Ορκωμοσίες
Μεταπτυχιακός φοιτητής που ολοκλήρωσε επιτυχώς τις
μεταπτυχιακές σπουδές του, ορκίζεται σε δημόσια τελετή
ορκωμοσίας, ενώπιον του Πρύτανη ή του Αντιπρύτανη ως
εκπροσώπου του Πρύτανη και του Προέδρου του Τμήματος, που γίνεται μετά τη λήξη εκάστης εξεταστικής περιό-
δου, σε ημέρα και ώρα, που ορίζεται από τον Πρύτανη σε
συνεργασία με τους Προέδρους των Τμημάτων. Ο όρκος
δεν αποτελεί συστατικό στοιχείο της επιτυχούς περάτωσης των σπουδών, είναι όμως αναγκαία προϋπόθεση για
τη χορήγηση του Διπλώματος Μεταπτυχιακών Σπουδών. Για λόγους ανωτέρας βίας (π.χ. λόγοι υγείας, διαμονή
ή εργασία στο εξωτερικό, στρατιωτικές υποχρεώσεις) και
με αίτησή του προς τη γραμματεία του Τμήματος του, ο
απόφοιτος μπορεί να ζητήσει τη χορήγηση του τίτλου
σπουδών χωρίς να συμμετάσχει στην τελετή ορκωμοσίας
ή να ζητήσει να συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε
ορκωμοσία εγκρίνεται από τον Πρόεδρο του Τμήματος.
Πριν από την ορκωμοσία ή την απαλλαγή από αυτή, μπορεί να δίδεται στους αποφοίτους σχετικό πιστοποιητικό
για την επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της Συνέλευσης του Τμήματος, η οποία κοινοποιείται στον Πρύτανη του Πα.Δ.Α.
Άρθρο 19
Ιστοσελίδα του Π.Μ.Σ.
Το Π.Μ.Σ. έχει τον ιστότοπό του στην ελληνική και την
αγγλική γλώσσα, στην διεύθυνση: https://pcheld.uniwa.
gr/. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και ανακοινώσεις
του Προγράμματος και αποτελεί τον επίσημο χώρο ενημέρωσης των μεταπτυχιακών φοιτητών. Η συντήρηση
και ανανέωση/ενημέρωση του ιστοτόπου του Π.Μ.Σ.
γίνεται σύμφωνα με την «Διαδικασία Συντήρησης και
Ανανέωσης/Ενημέρωσης της Ιστοσελίδας του Π.Μ.Σ.»,
όπως ισχύει.
Άρθρο 20
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντα από τους μετα-
πτυχιακούς φοιτητές. Η αξιολόγηση γίνεται με τη χρήση
ειδικού εντύπου/ερωτηματολογίου αξιολόγησης που
συμπληρώνουν οι μεταπτυχιακοί φοιτητές. Τα μαθήματα
αξιολογούνται ως προς το περιεχόμενο, τον τρόπο διδασκαλίας, το εκπαιδευτικό υλικό και το βαθμό συσχέτισής
τους με τις αρχές και τη φιλοσοφία του μεταπτυχιακού
προγράμματος. Οι διδάσκοντες αξιολογούνται σε πολλά
επίπεδα, τα οποία μπορεί ενδεικτικά να περιλαμβάνουν
αξιολόγηση ως προς τις γνώσεις και την ικανότητα μετάδοσής τους στους φοιτητές, την προετοιμασία τους,
τη χρήση σύγχρονης βιβλιογραφίας, την προθυμία τους
να απαντούν σε ερωτήσεις, την έγκαιρη βαθμολόγηση
και επιστροφή εργασιών και γραπτών εξετάσεων και την
τήρηση των ωρών διδασκαλίας του μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πα.Δ.Α. στο πλαίσιο της
εσωτερικής αξιολόγησης του Τμήματος/Σχολής στην
οποία ανήκει και σύμφωνα με την αντίστοιχη διεργασία
του εσωτερικού Συστήματος Διασφάλισης Ποιότητας του
Ιδρύματος.
Η εξωτερική αξιολόγηση του Π.Μ.Σ. διενεργείται σε
συνεργασία με την ΜΟ.ΔΙ.Π. του Πα.Δ.Α. στο πλαίσιο της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
πιστοποίησής του σύμφωνα με την προβλεπόμενη από
την ΕΘ.Α.Α.Ε. διαδικασία.
Το Τμήμα Δημόσιας και Κοινοτικής Υγείας, αξιολογείται
στο πλαίσιο της περιοδικής αξιολόγησης/πιστοποίησης
της ακαδημαϊκής μονάδας από την Ε.Θ.Α.Ε.Ε. Στο πλαίσιο αυτό, αξιολογείται η συνολική αποτίμηση του έργου
που επιτελέστηκε από το Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα
του έργου που παράγεται και τη συμβολή του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του σύμφωνα με την ανωτέρω παράγραφο κριθεί ότι δεν πληροί
τις προϋποθέσεις συνέχισης της λειτουργίας του, η λειτουργία του ολοκληρώνεται με την αποφοίτηση των ήδη
εγγεγραμμένων φοιτητών σύμφωνα με την απόφαση
ίδρυσης του Π.Μ.Σ. και τον Κανονισμό Μεταπτυχιακών
Προγραμμάτων Σπουδών.
Άρθρο 21
Λοιποί Κανονισμοί, Πολιτική Ποιότητας,
Σύμβουλος ΦμεΑ
Στο πλαίσιο λειτουργίας του Π.Μ.Σ. και επιπλέον των
παραπάνω κανονισμών, εφαρμόζονται ο «Κανονισμός
Λειτουργίας Μηχανισμού Διαχείρισης Παραπόνων και
Ενστάσεων Φοιτητών» και ο «Κανονισμός Λειτουργίας
Θεσμού Ακαδημαϊκού Συμβούλου», όπως ισχύουν, με
ευθύνη του Διευθυντή του Π.Μ.Σ. καθώς ο «Εσωτερικός
Κανονισμός για τον Ακαδημαϊκό Σύμβουλο Φοιτητών με
Α» του Τμήματος Δημόσιας και Κοινοτικής Υγείας.
Ακόμα, η λειτουργία του Π.Μ.Σ. υπόκειται στην «Πολιτική Ποιότητας της Ακαδημαϊκής Μονάδας για την
Ανάπτυξη και τη Βελτίωση του Π.Μ.Σ.», όπως ισχύει, με
ευθύνη του Διευθυντή του Π.Μ.Σ.
Άρθρο 22
Λοιπές Διατάξεις
Όσα θέματα δεν ρυθμίζονται από την ισχύουσα νομοθεσία, από τον Εσωτερικό Κανονισμό Λειτουργίας του
Π.Μ.Σ. και από τον Κανονισμό Μεταπτυχιακών Σπουδών
του Πα.Δ.Α., ρυθμίζονται με αποφάσεις των αρμοδίων
οργάνων του Π.Μ.Σ.
Παράρτημα 1 Μαθήματα Προγράμματος Σπουδών
Α’ Εξάμηνο
- Ψυχική Υγεία και Τρίτη Ηλικία
Το μάθημα αυτό έχει ως στόχο να εφοδιάσει τον φοιτητή με γνώσεις σχετικές με την ψυχική υγεία και τις
ψυχικές διαταραχές σε ενηλίκους μεγαλύτερης ηλικίας,
καθώς και με δεξιότητες που σχετίζονται με την προαγωγή της ψυχικής υγείας του πληθυσμού αυτού.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Γνωρίζει βασικά εισαγωγικά ζητήματα σχετικά με
την ψυχική υγεία και την ψυχική ασθένεια (εννοιολογική
οριοθέτηση, ιστορικά στοιχεία).
2. Περιγράφει τα βασικά διαγνωστικά συστήματα ψυχικών διαταραχών (DSM, ICD) και τις βασικές ψυχολογικές
θεωρίες γήρανσης.
3. Αναγνωρίζει τις βασικές κατηγορίες ψυχικών διαταραχών που συναντώνται σε ενήλικες μεγαλύτερης
ηλικίας, καθώς και να περιγράφει τα διαγνωστικά κριτήρια, τα ψυχομετρικά εργαλεία, τις άτυπες εκδηλώσεις
σε ενηλίκους μεγαλύτερης ηλικίας, την πρόγνωση και
τις θεραπευτικές επιλογές (ψυχοθεραπευτικές παρεμβάσεις και φαρμακευτικές επιλογές) ανά διαγνωστική
κατηγορία.
4. Γνωρίζει την έννοια της ψυχικής ανθεκτικότητας και
να εντοπίζει παράγοντες κινδύνου και προστατευτικούς
παράγοντες που σχετίζονται με την ψυχική υγεία.
5. Περιγράφει προγράμματα παρέμβασης με στόχο
την πρόληψη των ψυχικών διαταραχών.
6. Εντοπίζει βασικά ζητήματα διαφοροδιάγνωσης και
συννοσηροτήτων που συναντώνται στον γηριατρικό
πληθυσμό αναφορικά με τις ψυχικές διαταραχές.
7. Στο πλαίσιο λειτουργίας του Π.Μ.Σ. και επιπλέον των
παραπάνω κανονισμών, εφαρμόζονται ο «Κανονισμός
Λειτουργίας Μηχανισμού Διαχείρισης Παραπόνων και
Ενστάσεων Φοιτητών» και ο «Κανονισμός Λειτουργίας
Θεσμού Ακαδημαϊκού Συμβούλου», όπως ισχύουν, με
ευθύνη του Διευθυντή του Π.Μ.Σ. καθώς ο «Εσωτερικός
Κανονισμός για τον Ακαδημαϊκό Σύμβουλο Φοιτητών
μεΑ» του Τμήματος Δημόσιας και Κοινοτικής Υγείας.
8. Ακόμα, η λειτουργία του Π.Μ.Σ. υπόκειται στην
«Πολιτική Ποιότητας της Ακαδημαϊκής Μονάδας για την
Ανάπτυξη και τη Βελτίωση του Π.Μ.Σ.», όπως ισχύει, με
ευθύνη του Διευθυντή του Π.Μ.Σ.
9. Γνωρίζει τον επιστημονικό τομέα της ψυχογηριατρικής, όπως λειτουργεί στην Ελλάδα και στο εξωτερικό.
- Επιδημιολογία - Μεθοδολογία Έρευνας
Μετά την επιτυχή ολοκλήρωση του μαθήματος οι φοιτητές θα είναι σε θέση να:
1. Να αναγνωρίζουν και να αξιοποιούν άρτια διαθέσιμες πηγές στοιχείων με επιδημιολογικό ενδιαφέρον.
2. Να συλλέγουν, να αναλύουν και να ερμηνεύουν μεθοδολογικά άρτια πρωτογενή περιγραφικά δεδομένα.
3. Να γνωρίζουν και να μπορούν να εφαρμόσουν ορθά
τα είδη των περιγραφικών επιδημιολογικών σχεδιασμών
4. Να διατυπώνουν ορθά αιτιολογικές υποθέσεις.
5. Να γνωρίζουν και να μπορούν να εφαρμόσουν ορθά
τα είδη των αναλυτικών επιδημιολογικών σχεδιασμών
για τον έλεγχο των αιτιολογικών υποθέσεων.
6. Να γνωρίζουν ποια είναι τα χαρακτηριστικά και πως
γίνεται ο σχεδιασμός, η εφαρμογή και η αξιολόγηση των
μελετών προληπτικής παρέμβασης.
7. Να γνωρίζουν θέματα που προκύπτουν στο σχεδιασμό, την εκτέλεση, την ανάλυση και την ερμηνεία των
αποτελεσμάτων των μελετών προληπτικής παρέμβασης.
- Βιολογία της Γήρανσης και Παθοφυσιολογία της Τρίτης Ηλικίας
Το μάθημα αυτό έχει ως στόχο να εφοδιάσει τον φοιτητή με γνώσεις και δεξιότητες που σχετίζονται με τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
βιολογία της γήρανσης και την παθοφυσιολογία σε γηριατρικό πληθυσμό.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Αντιλαμβάνεται βασικές συνιστώσες και ζητήματα
που σχετίζονται με τη δημόσια υγεία και τη σχέση αυτής
με τον πληθυσμό ενηλίκων μεγαλύτερης ηλικίας.
2. Αναγνωρίζει και να χρησιμοποιεί βασισμένες σε
ενδείξεις μεθόδους στην έρευνα και στην καθημερινή
κλινική πράξη.
3. Προσδιορίζει τους βασικούς δείκτες μέτρησης υγείας στην τρίτη ηλικία.
4. Εντοπίζει τους μηχανισμούς και τις θεωρίες γύρω
από τη γήρανση, καθώς και τους παράγοντες που συμβάλλουν σε αυτήν.
5. Αναγνωρίζει τις βασικές ιατρικές καταστάσεις που
συναντώνται στον πληθυσμό μεγαλύτερων ενηλίκων, τη
συμπτωματολογία τους και τις μεθόδους θεραπείας ή/
και διαχείρισής τους.
6. Κατανοεί και να γνωρίζει τις βασικές αρχές, μεθόδους και εργαλεία της γηριατρικής αξιολόγησης και να
προβαίνει σε πρακτική εφαρμογή αυτών.
7. Προσδιορίζει τη σημαντικότητα της πρόληψης στον
πληθυσμό μεγαλύτερων ενηλίκων και τα σχετικά εμβόλια που απευθύνονται στην ηλικιακή αυτή ομάδα.
8. Προσδιορίζει βασικά ζητήματα υγείας του γηριατρικού πληθυσμού: καρδιολογικά προβλήματα, αγγειακά
εγκεφαλικά επεισόδια, διαταραχές του μεταβολισμού
και διαβήτης.
9. Αναγνωρίζει τη διαδικασία γήρανσης του εγκεφάλου, τις δυνατότητες αυτού για νευροπλαστικότητα, κα-
θώς και τις παρεμβάσεις νευροαποκατάστασης.
10. Κατανοεί βασικά ζητήματα γυναικείας υγείας στις
ενηλίκες μεγαλύτερης ηλικίας.
11. Εντοπίζει ειδικά ζητήματα που σχετίζονται με την
υγεία στους μεγαλύτερους ενηλίκους (οδοντική υγεία και
συνήθη οδοντιατρικά προβλήματα, αλλεργίες).
12. Αναγνωρίζει τη σημασία και τη λειτουργία της
Διεπιστημονικής Ομάδας σε πληθυσμό μεγαλύτερων
ενηλίκων και να προβαίνει σε πρακτική εφαρμογή των
γνώσεων αυτών.
- Κοινωνικότητα και Τρίτη Ηλικία: Πρόσβαση, Συμμετοχή και Υποστήριξη
Το μάθημα αυτό έχει ως στόχο να εφοδιάσει τον φοιτητή με γνώσεις και δεξιότητες που σχετίζονται με την
κοινωνικότητα των ενηλίκων μεγαλύτερης ηλικίας.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Αναγνωρίζει τους κοινωνικούς καθοριστικούς παράγοντες της υγείας.
2. Εντοπίζει το κοινωνικό κεφάλαιο ως βασικό κοινωνικό καθοριστικό παράγοντα της υγείας, σύμφωνα με
το μοντέλο του ΠΟΥ.
3. Προσδιορίζει τις κοινωνικές σχέσεις των ενηλίκων
μεγαλύτερης ηλικίας και τη θετική συμβολή της διαγενεακότητας στην υγεία και στη λειτουργικότητα των
μεγαλύτερων ενηλίκων.
4. Αναγνωρίζει τις επιπτώσεις της μοναχικότητας και
της μοναξιάς στην ηλικιακή ομάδα των ενηλίκων ατόμων
μεγαλύτερης ηλικίας.
5. Αναγνωρίζει τις επιπτώσεις του COVID-19 στην κοινωνικότητα των ενηλίκων μεγαλύτερης ηλικίας.
6. Εντοπίζει τις δυνατότητες των νέων τεχνολογιών
στην προαγωγή της κοινωνικότητας.
7. Κατανοεί το φορτίο των φροντιστών ατόμων μεγαλύτερης ηλικίας και τις επιπτώσεις αυτού στον/στην
φροντιστή/στρια.
8. Αναγνωρίζει την κακοποίηση και παραμέληση προς
τον μεγαλύτερο σε ηλικία πληθυσμό.
9. Περιγράφει το Σχέδιο για την Υγιή Γήρανση.
10. Προσδιορίζει δράσεις για την Ενεργό και Υγιή Γήρανση στην Ελλάδα και διεθνώς.
11. Γνωρίζει μοντέλα αλλαγής συμπεριφοράς που συμβάλλουν στην Υγιή Γήρανση.
12. Αναγνωρίζει τα κοινωνικά στερεότυπα σχετικά με
την ηλικία (ageism) και τις δράσεις που προτείνει ο ΠΟΥ
για την καταπολέμηση της ηλικιακής διάκρισης.
13. Γνωρίζει τρόπους διασφάλισης των ανθρωπίνων
δικαιωμάτων στους ενηλίκους μεγαλύτερης ηλικίας.
14. Περιγράφει τον ρόλο των επαγγελματιών υγείας
στη συνηγορία (για τους ενηλίκους μεγαλύτερης ηλικίας.
- Πληροφορική και Σύγχρονες Τεχνολογίες στην Υγεία
Tο μάθημα ασχολείται με τον τομέα της υγείας και τις
νέες τεχνολογίες πληροφοριών και επικοινωνιών (ΤΠΕ).
Αναλύονται τα θέματα διαλειτουργικότητας, χρήσης
προτύπων, κ.λπ., ενώ γίνεται εκτενής αναφορά τόσο στη
χρήση των ΤΠΕ για τη βελτίωση των υπηρεσιών υγείας
και της φροντίδας του ασθενή, όσο και των μεθόδων
εξοικονόμησης πόρων και αύξησης της παραγωγικότητας μέσω των ΤΠΕ. Επιχειρείται μια περιγραφή των
εξελίξεων που συμβαίνουν στο χώρο των ΤΠΕ και που
επηρεάζουν τον τομέα της υγείας, όπως εφαρμογές τηλεϊατρικής, μηχανογράφηση νοσοκομείων, συστήματα
αυτόματης γνωμάτευσης και υποβοήθησης της γνωμάτευσης, πληροφοριακά συστήματα αρχειοθέτησης
εικόνων και αυτοματισμού τμήματος ακτινολογίας, κ.λπ.
Ταυτόχρονα εντοπίζονται τα σημαντικότερα προβλήματα τα οποία ανθίστανται στην επέκταση και ευρύτερη και
πιο ολοκληρωμένη διάχυση των προσφερόμενων λύσεων (π.χ. θέματα διαλειτουργικότητας, χρήσης προτύπων,
πρωτοκόλλων, θέματα κωδικοποίησης, κα). Γίνεται επίσης εκτενής αναφορά στις τελευταίες τεχνολογικές εξελί-
ξεις (π.χ. big data, τεχνητή νοημοσύνη, κινητή υγεία, κ.ά.).
Οι φοιτητές μετά την επιτυχή ολοκλήρωση του μαθήματος θα:
1. έχουν αποκομίσει μια ευρεία εικόνα σχετικά με την
επίδραση των νέων τεχνολογιών στον τομέα της υγείας,
2. γνωρίζουν πολλές από τις εφαρμογές και τις λύσεις
που προσφέρονται,
3. είναι σε θέση να αναγνωρίζουν τους βασικότερους
τεχνολογικούς όρους στην υγεία,
4. αντιλαμβάνονται την προσφορά των νέων τεχνολογιών στη βελτίωση της παροχής υπηρεσιών υγείας,
5. κατανοούν πώς οι τεχνολογικές εξελίξεις μπορούν
να βοηθήσουν τους εργαζόμενους του χώρου,
6. αναγνωρίζουν τα οφέλη από την «εκμετάλλευση»
των ψηφιακών καινοτομιών στο χώρο της υγείας,
7. κατανοούν τα προβλήματα που καλείται να αντιμετωπίσει ο χώρος σε επίπεδο χρηστών και τεχνολογιών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
8. μπορούν να συμμετέχουν ενεργά στην ευρύτερη
ομάδα υποστήριξης θεμάτων ψηφιακών εφαμρογών
και καινοτομιών,
9. έχουν αποκομίσει μια ολοκληρωμένη εικόνα των θεμάτων που άπτονται στο αντικείμενο της κινητής υγείας,
ηλεκτρονικής υγείας, τηλεϊατρικής, κ.ά.,
10. είναι ενήμεροι για την παρούσα κατάσταση σε παγκόσμιο επίπεδο και τις εξελίξεις που διαδραματίζονται
στα θέματα της ψηφιακής υγείας,
11. γνωρίζουν που οδηγούνται οι έρευνες και τι αναμένεται στο εγγύς μέλλον σε σχέση με τον τομέα της
υγείας και τις νέες τεχνολογίες τόσο σε επίπεδο ασθενή
όσο και σε επίπεδο επαγγελματία υγείας,
12. αναγνωρίζουν την χρησιμότητα εφαρμογών μεγάλων δεδομένων, τεχνητής νοημοσύνης, αισθητήρων και
ρομποτικής για την αναβάθμιση των προσφερόμενων
υπηρεσιών φροντίδας υγείας,
13. αποτιμούν τη σημασία των νέων τεχνολογιών στον
εκσυγχρονισμό των οργανισμών υγείας ώστε να μπορέσουν να επηρεάσουν και να υποστηρίξουν αποτελε-
σματικότερα τον ψηφιακό τους μετασχηματισμό και τη
βελτίωση της ανταγωνιστικότητάς τους.
Β’ Εξάμηνο
- Παρηγορητική Φροντίδα/Στήριξη των Ηλικιωμένων
στο τέλος της ζωής τους
Το μάθημα αυτό έχει ως στόχο να εφοδιάσει τον φοιτητή με γνώσεις σχετικές με την παρηγορητική φροντίδα
στο τέλος της ζωής, καθώς και με δεξιότητες που σχετίζονται με την επιτυχή υποστήριξη των ασθενών αυτών.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Γνωρίζει βασικά εισαγωγικά ζητήματα και ορισμούς
σχετικά με την παρηγορητική ανακουφιστική-φροντίδα.
2. Αναγνωρίζει τη σημασία της τριτογενούς πρόληψης.
3. Περιγράφει τις κυριότερες χρόνιες παθήσεις σε ενηλίκους μεγαλύτερης ηλικίας.
4. Γνωρίζει βασικά ζητήματα για τον χρόνιο πόνο και
τις επιπτώσεις αυτού.
5. Περιγράφει παρεμβάσεις πρόληψης των επιπλοκών
των χρόνιων νοσημάτων και κοινοτικής διαχείρισης.
6. Αναγνωρίζεται τη σημασία της διεπιστημονικής
συνεργασίας στο πλαίσιο της ανακουφιστικής-παρηγορητικής φροντίδας ατόμων τρίτης ηλικίας.
7. Περιγράφει παράγοντες επαγγελματικής εξουθένωσης των επαγγελματιών υγείας που ασχολούνται με
τα χρόνια νοσήματα και την παρηγορητική φροντίδα,
καθώς και να προτείνει, να οργανώνει, και να εφαρμόζει
σχετικά προγράμματα πρόληψης και αντιμετώπισης.
8. Αναγνωρίζει τις προκλήσεις της φροντίδας στο τέλος της ζωής, αναφορικά με την ανακούφιση από τα συ-
μπτώματα, τη λήψη αποφάσεων και την εκπροσώπηση,
καθώς και αναφορικά με ψυχοκοινωνικά ζητήματα που
προκύπτουν.
9. Περιγράφει τα δικαιώματα, τις υπηρεσίες και τις
ομάδες υποστήριξης ατόμων στο τέλος της ζωής τους.
10. Γνωρίζει τις πρακτικές κατευθυντήριες οδηγίες για
την παροχή ποιοτικής ανακουφιστικής φροντίδας.
11. Περιγράφει τις κατευθυντήριες οδηγίες του ΠΟΥ
για τους ογκολογικούς ασθενείς τελικού σταδίου.
12. Αξιολογεί κλινικά περιστατικά.
13. Περιγράφει τις δυνατότητες παροχής ανακουφιστικής- παρηγορητικής φροντίδας με επίκεντρο την κοινό-
τητα (δομές, προγράμματα και υπηρεσίες).
14. Αναγνωρίζει τη σημασία της αίσθησης νοήματος
και της πνευματικότητας στο τέλος της ζωής.
15. Γνωρίζει, οργανώνει, προτείνει, εφαρμόζει και αξιολογεί καλές πρακτικές στην παροχή ανακουφιστικής
φροντίδας.
- Περιβάλλον και Αυτονομία στην Τρίτη Ηλικία
Το μάθημα αυτό έχει ως στόχο να εφοδιάσει τον φοιτητή με γνώσεις σχετικές με τον ρόλο του περιβάλλοντος
στη ζωή, τη δραστηριότητα και την υγεία σε ενηλίκους
μεγαλύτερης ηλικίας, καθώς και με δεξιότητες που σχετίζονται με την προαγωγή της αυτονομίας του πληθυσμού
αυτού.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Γνωρίζει βασικά εισαγωγικά ζητήματα σχετικά με
το περιβάλλον και την ατζέντα βιώσιμης ανάπτυξης του
ΟΗΕ.
2. Περιγράφει προγράμματα και δομές διαβίωσης των
μεγαλύτερων ενηλίκων (κοινότητα, δομές μακροχρόνιας
φροντίδας, δομές κοινωνικής προστασίας).
3. Αναγνωρίζει τη σημαντικότητα των πτώσεων στους
μεγαλύτερους ενηλίκους, καθώς και να οργανώνει περιβαλλοντικές ρυθμίσεις για την πρόληψη αυτών.
4. Περιγράφει την επίπτωση του φυσικού περιβάλλοντος στην υγεία των ενηλίκων μεγαλύτερης ηλικίας,
καθώς και να οργανώνει, να εφαρμόζει και να αξιολογεί
σχετικά προγράμματα πρόληψης.
5. Αναγνωρίζει τον ρόλο των εργασιακών περιβαλλόντων στην ασφάλεια και την υγεία, καθώς και την επί-
πτωση της συνταξιοδότησης στην ψυχική και σωματική
υγεία των ενηλίκων μεγαλύτερης ηλικίας.
6. Εντοπίζει τη σχέση των ηλικιωμένων με τα συστήματα υγείας, καθώς και να προτείνει και να σχεδιάζει
συστήματα υγείας φιλικά προς τον γηριατρικό ασθενή.
7. Οργανώνει, προτείνει και εφαρμόζει αλλαγές και
τροποποιήσεις στα νοσοκομεία και τα κέντρα αποκατάστασης, προκειμένου να γίνουν φιλικά προς τον γη-
ριατρικό ασθενή.
8. Αναγνωρίζει τις δραστηριότητες καθημερινής ζωής
(ΑDL) και τις σύνθετες δραστηριότητες καθημερινής
ζωής (IADL), καθώς και τη σχέση τους με την αυτονομία
των ατόμων μεγαλύτερης ηλικίας.
9. Εντοπίζει παράγοντες που σχετίζονται με την αυτονομία στους ενηλίκους μεγαλύτερης ηλικίας.
10. Εφαρμόζει και αξιολογεί προγράμματα παρέμβασης για την πρόληψη της έκπτωσης της αυτονομίας και
τον περιορισμό της λειτουργικότητας.
- Εκφυλιστικά Νοσήματα - Άνοια
Το μάθημα αυτό έχει ως στόχο να εφοδιάσει τον
φοιτητή με γνώσεις σχετικές με τα νευροεκφυλιστικά
νοσήματα σε ενηλίκους μεγαλύτερης ηλικίας, καθώς
και με δεξιότητες που σχετίζονται με την πρόληψη των
νευροεκφυλιστικών διαταραχών του πληθυσμού αυτού
και προαγωγής της υγείας και της λειτουργικότητάς του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Γνωρίζει βασικά εισαγωγικά ζητήματα σχετικά με τα
νευροεκφυλιστικά νοσήματα (εννοιολογική οριοθέτηση,
ιστορικά στοιχεία).
2. Γνωρίζει βασικά εισαγωγικά ζητήματα σχετικά με
το ΚΝΣ, το ΠΝΣ και τις επιδράσεις της γήρανσης στα
συστήματα αυτά.
3. Περιγράφει το οικονομικό και κοινωνικό κόστος των
νευροεκφυλιστικών νοσημάτων.
4. Αναγνωρίζει τις βασικές κατηγορίες νευροεκφυλιστικών νοσημάτων που συναντώνται σε ενήλικες
μεγαλύτερης ηλικίας, καθώς και να περιγράφει τα διαγνωστικά κριτήρια, τα ψυχομετρικά εργαλεία, τις άτυ-
πες εκδηλώσεις σε ενηλίκους μεγαλύτερης ηλικίας, την
πρόγνωση και τις θεραπευτικές επιλογές (ψυχοθεραπευτικές παρεμβάσεις και φαρμακευτικές επιλογές) ανά
διαγνωστική κατηγορία.
5. Αναγνωρίζει τη σημασία της διεπιστημονικής ομάδας στη διαχείριση γηριατρικών ασθενών με νεροεκ-
φυλιστικά νοσήματα και περιγράφει το ρόλο βασικών
ειδικοτήτων αυτής.
6. Περιγράφει τις κατευθυντήριες οδηγίες του ΠΟΥ,
καθώς και προγράμματα παρέμβασης με στόχο την πρόληψη των νευροεκφυλιστικών νοσημάτων και ειδικά των
νευρογνωστικών διαταραχών.
7. Αναγνωρίζει τη διαδικασία γήρανσης του εγκεφάλου, τις δυνατότητες αυτού για νευροπλαστικότητα, κα-
θώς και παρεμβάσεις νευροαποκατάστασης.
- Ηθική και Πρακτική Φιλοσοφία στην Τρίτη Ηλικία
Το μάθημα αυτό φέρνει σε επαφή τον φοιτητή με την
έννοια της ηθικής φιλοσοφίας και τον ρόλο των επαγγελματιών υγείας απέναντι σε βασικά βιοηθικά ζητήματα
και προκλήσεις. Επιπρόσθετα, ο φοιτητής αποκτάει δεξιότητες συγγραφής ενός ερευνητικού πρωτοκόλλου και
γνωρίζει τη διαδικασία συγγραφής της αίτησης έγκρισης
μιας ερευνητικής εργασίας από επιτροπές βιοηθικής.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Κατανοεί την έννοια της ηθικής και της ηθικής φιλοσοφίας, τη σχέση της ηθικής φιλοσοφίας και ηθικής
θεωρίας με τη φροντίδα υγείας, καθώς και να περιγράφει
βασικές φιλοσοφικές προσεγγίσεις και προσεγγίσεις των
ανθρωπιστικών επιστημών στη βιοηθική.
2. Αναγνωρίζει τα ανθρώπινα δικαιώματα και τα δικαιώματα των ασθενών, περιγράφει τις παγκόσμιες ανισό-
τητες υγείας και πώς αυτές σχετίζονται με τη βιοηθική
στο πλαίσιο της δημόσιας υγείας.
3. Κατανοεί την έννοια της επαγγελματικής ηθικής και
τα όρια της φροντίδας υγείας.
4. Προσδιορίζει ζητήματα αυτονομίας και ζητήματα
γύρω από το θεραπευτικό καθήκον σε γηριατρικό πληθυσμό.
5. Αναγνωρίζει ζητήματα σχετικά με τη θεραπευτική
πράξη και την ιδιωτικότητα.
6. Κατανοεί τις διασυνδέσεις της δημόσιας υγείας και
της αυτονομίας.
7. Κατανοεί τη σημασία της προστασίας των προσωπικών δεδομένων.
8. Περιγράφει την ευρωπαϊκή νομοθεσία προστασίας
των προσωπικών δεδομένων.
9. Εξηγεί την ανάδυση της ευθύνης στο σύγχρονο ιατρικό δίκαιο.
10. Προσδιορίζει τις νομικές συνέπειες του ιατρικού
σφάλματος.
11. Περιγράφει τη σημασία της γενετικής στην ιατρική
και κατανοεί τη σημασία της προστασίας των γενετικών
πληροφοριών.
12. Εντοπίζει προκλήσεις, περιορισμούς και ζητήματα
σχετικά με τη «βελτίωση» του ανθρώπινου οργανισμού,
το τέλος της ζωής, την ψυχική ασθένεια, την τεχνητή
νοημοσύνη και τη διαπολιτισμικότητα.
13. Περιγράφει τις κατευθυντήριες οδηγίες της διεθνούς Επιτροπή Βιοηθικής της UNESCO.
14. Σχεδιάζει τη συγγραφή ενός πρωτοκόλλου ερευνητικής εργασίας.
15. Συγγράφει μια αίτηση έγκρισης ερευνητικής εργασίας από επιτροπές βιοηθικής.
- Ευεξία στην Τρίτη Ηλικία: Ελεύθερος Χρόνος, Διατροφή και Άσκηση
Το μάθημα αυτό έχει ως στόχο να εφοδιάσει τον φοιτητή με γνώσεις σχετικές με την ευζωία και την ποιότη-
τα ζωής σε ενηλίκους μεγαλύτερης ηλικίας, αλλά και με
σχετικές με την ευζωία συμπεριφορές υγείας (διατροφή,
άσκηση, ελεύθερος χρόνος). Επιπλέον, οι φοιτητές έρχονται σε επαφή και εξασκούν δεξιότητες που σχετίζονται
με προγράμματα παρέμβασης σχετικά με την αλλαγή
συμπεριφορών υγείας του πληθυσμού αυτού.
Με την επιτυχή ολοκλήρωση του μαθήματος ο φοιτητής θα είναι σε θέση να:
1. Γνωρίζει βασικά εισαγωγικά ζητήματα σχετικά με την
ευζωία και την ποιότητα ζωής (εννοιολογική οριοθέτηση,
διαφορετικοί όροι, ιστορικά στοιχεία).
2. Αναγνωρίζει την έννοια της σχετιζόμενης με την
υγεία ποιότητας ζωής και τις συνιστώσες της.
3. Περιγράφει τις βασικές διαστάσεις της ποιότητας
ζωής και τα βασικά εργαλεία μέτρησής της.
4. Περιγράφει τις διαστάσεις της ποιότητας ζωής, σύμφωνα με τον ΠΟΥ, καθώς και το WHOQOL, το εργαλείο
μέτρησης της ποιότητας ζωής του ΠΟΥ.
5. Γνωρίζει τα δεδομένα σχετικά με την ποιότητα ζωής
σε άτομα μεγαλύτερης ηλικίας που διαβιούν στην κοινότητα και σε κέντρα μακροχρόνιας περίθαλψης.
6. Αναγνωρίζει τη σημασία της λειτουργικότητας στη
χρόνια νόσο και τη σύνδεσή της με την ποιότητα ζωής.
7. Αναγνωρίζει την επίδραση του συνδρόμου ευθραυστότητας στην ποιότητα ζωής.
8. Περιγράφει τους καθοριστικούς παράγοντες που
συμβάλλουν στην ποιότητα ζωής.
9. Εντοπίζει ζητήματα που άπτονται στην άσκηση και
στη διατροφή μεγαλύτερων ενηλίκων.
10. Οργανώνει και να αξιολογεί παρεμβάσεις σχετικές με την προαγωγή συμπεριφορών που προάγουν την
υγεία και τη λειτουργικότητα και σχετίζονται με υψηλή
ποιότητα ζωής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
11. Εφαρμόζει αποτελεσματικές τεχνικές τροποποίησης των συμπεριφορών υγείας των ενηλίκων μεγαλύτε-
ρης ηλικίας, με στόχο τη διατήρηση της λειτουργικότητας και της ευζωίας.
12. Εντοπίζει ζητήματα που άπτονται στο θέμα της
διαχείρισης του ελεύθερου χρόνου των μεγαλύτερων
ενηλίκων.
13. Οργανώνει και να αξιολογεί παρεμβάσεις σχετικές
με την προαγωγή συμπεριφορών που σχετίζονται με μια
αποτελεσματική αξιοποίηση του ελεύθερου χρόνου και
υποστηρίζεται βιβλιογραφικά ότι συνδέονται με θετικά
αποτελέσματα υγείας (π.χ. εθελοντισμός).
Γ’ Εξάμηνο
- Διπλωματική Εργασία
Με την επιτυχή ολοκλήρωση της μεταπτυχιακής διπλωματικής εργασίας, ο φοιτητής:
1. έχει μελετήσει σε βάθος ένα συγκεκριμένο θέμα των
επιστημονικών περιοχών που θεραπεύει το τμήμα,
2. έχει αξιοποιήσει τις σχετικές γνώσεις του/της από
την φοίτηση και έχει αναπτύξει την συνθετική ικανότητα,
3. έχει μάθει να αναζητά την κατάλληλη επιστημονική
πληροφορία από την σχετική επιστημονική βιβλιογραφία,
4. έχει αποκτήσει δεξιότητα στη συγγραφή επιστημονικού κειμένου και - έχει αποκτήσει δεξιότητα στην
οργάνωση και προφορική παρουσίαση του θέματος της
εργασίας.
Παράρτημα 2
Ανάλυση των Μεθόδων της Εξ Αποστάσεως
Οργάνωσης της Εκπαιδευτικής Διαδικασίας
Η μέθοδος διδασκαλίας του Π.Μ.Σ. είναι με μεθόδους
σύγχρονης εξ αποστάσεως εκπαίδευσης εν όλω ή εν
μέρει. Η εποχή μας επιβάλει την αξιοποίηση ψηφιακών
εργαλείων και την ενίσχυση των ψηφιακών δεξιοτήτων
του ανθρώπινου δυναμικού και πολύ περισσότερο σε ένα
Π.Μ.Σ που συνδέεται άμεσα με αυτά τα ζητούμενα. Με
την εξ αποστάσεως εκπαίδευση, εκτός από την γνωστική
ωφέλεια, το Π.Μ.Σ συμβάλει και στη μείωση της ενέργειας
που απαιτείται για τη μεταφορά των φοιτητών στο χώρο
του Πανεπιστημίου και της ενέργειας που θα δαπανούσε
το ίδρυμα με τη λειτουργία των αιθουσών του. Για την
σύγχρονη εξ αποστάσεως εκπαίδευση θα χρησιμοποιηθεί
το Microsoft Teams με παράλληλη υποστήριξη της εκπαιδευτικής πλατφόρμας Open eClass. Θα είναι διαθέσιμο
στους φοιτητές, το απαραίτητο εκπαιδευτικό υλικό για
τις σπουδές τους, σε όλη τη διάρκεια του προγράμματος
μέσω του Microsoft Teams και του Open eClass. Στους
μεταπτυχιακούς φοιτητές δίνεται η δυνατότητα αξιοποίησης του Office365 μέσω του Πα.Δ.Α, με δυνατότητα
αποθήκευσης 30GB στο cloud της Microsoft. Με την εμπειρία που διαθέτει το Πα.Δ.Α. σε εργαλεία σύγχρονης και
ασύγχρονης εκπαίδευσης, επιτυγχάνεται μία εξαιρετική
προσομοίωση της εκπαιδευτικής αίθουσας και συνολικά
της εκπαιδευτικής διαδικασίας.
Ο συνδυασμός δια ζώσης εκπαίδευσης με εξ αποστάσεως (σύγχρονη και ασύγχρονη) που παρέχεται από το
Π.Μ.Σ. γενικά, δημιουργεί ένα εξαιρετικό περιβάλλον
που οδηγεί σε μία φοιτητοκεντρική διαδικασία μάθησης. Ο φοιτητής καλείται να μελετήσει και να αποκτή-
σει γνώση διά ζώσης και από απόσταση, ενώ σημαντικό
ρόλο σε αυτόν τον στόχο παίζει η συνεργασία με άλλους
φοιτητές καθώς και με τον διδάσκοντα. Έτσι, ο ρόλος του
καθηγητή-διδάσκοντα στο Π.Μ.Σ. μετατρέπεται σε καθηγητή-σύμβουλο μιας και ο στόχος του είναι να βοηθήσει
τον φοιτητή αλλά και να τον συμβουλέψει σε ζητήματα
που έχουν να κάνουν με τον τρόπο μελέτης. Όλοι οι διδάσκοντες στο Πα.Δ.Α. εκπαιδεύονται και υποστηρίζονται
από το Γραφείο Υποστήριξης Διδασκαλίας και Μάθησης
πάνω στη διδασκαλία με τη μεθοδολογία της εξ αποστάσεως εκπαίδευσης και έτσι διασφαλίζεται η εξοικείωσή
τους με το συγκεκριμένο σύστημα εκπαίδευσης.
Το Πρόγραμμα Σπουδών του Π.Μ.Σ. βασίζεται στη
διαπίστωση ότι οι σύγχρονες επιχειρήσεις, οργανισμοί
υγείας και επαγγελματίες υγείας αντιμετωπίζουν διαρκώς νέες προκλήσεις στον σχεδιασμό και την υλοποίηση
των δραστηριοτήτων τους. Το Πρόγραμμα Σπουδών του
Π.Μ.Σ. έχει σχεδιαστεί με τρόπο τέτοιο, ώστε να ενθαρρύνει την ενεργό συμμετοχή και να προωθεί διεπιστη-
μονικές προσεγγίσεις. Το μεταβαλλόμενο προφίλ των
σύγχρονων επαγγελματιών και οργανισμών υγείας θέτει
σε πρώτο πλάνο τον ανθρώπινο παράγοντα που πρέπει
να λειτουργήσει ως αισθητήρας διαφορετικών οπτικών
ερμηνείας του εξωτερικού περιβάλλοντος.
Τα μαθήματα στο Π.Μ.Σ. είναι ένα μείγμα παραδοσιακών και καινοτόμων μεθόδων διδασκαλίας. Η ανάληψη
ρόλων, η βιωματική μάθηση, η αναπαράσταση επιχειρηματικών παιγνίων (business ecosystems), η εκπαίδευση
με πρακτικές ασκήσεις επί του πεδίου σε δομές (μέσω
επισκέψεων), οι διαλέξεις στελεχών επιχειρήσεων και
διδασκόντων πανεπιστημίων της αλλοδαπής και της
ημεδαπής αποτελούν συστατικά στοιχεία της εφαρμογής
εκπαιδευτικών-επιμορφωτικών τεχνικών. Η καινοτομική
προσέγγιση των μαθημάτων συχνά επιτυγχάνεται μέσα
από τις συνέργειες των διδασκόντων και των ερευνητικών εργαστηρίων που λειτουργούν στο Τμήμα Δημόσιας
και Κοινοτικής Υγείας και στο Τμήμα Μηχανικών Πληροφορικής και Υπολογιστών του Πανεπιστημίου Δυτικής
Αττικής.
Στο Π.Μ.Σ. εφαρμόζονται και ένα σύνολο από καλές
πρακτικές, όπως η συνεχής επαφή με τους φοιτητές και
πέραν των υποχρεώσεων του οδηγού σπουδών και η
αναμόρφωση της διδασκαλίας ανάλογα με τις τρέχουσες
εξελίξεις.
Η άποψη του φοιτητή εκφράζεται τακτικά, καθώς σε
πολλά μαθήματα του Π.Μ.Σ. οι φοιτητές καλούνται -σε
συχνή βάση- κατά τη διάρκεια του μαθήματος να συμπληρώσουν ένα μικρό ερωτηματολόγιο ανατροφοδό-
τησης σχολίων προς τον καθηγητή, έτσι ώστε κατ’ αρχάς
να επισημαίνονται άμεσα οι λειτουργικές δυσκολίες σε
ένα μάθημα, αλλά και να συντελείται αυτοβελτίωση της
οργάνωσης του μαθήματος και του διδάσκοντα.
Επιπλέον, κατά τη διάρκεια των σπουδών τους, πολλοί
από τους φοιτητές, συνήθως, καλλιεργούν σχέση συνεργασίας με τους διδάσκοντες, κάτι που διατηρεί την
επικοινωνία κατά το μεγαλύτερο μέρος της διάρκειας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 892/07.02.2024
των σπουδών και επιτρέπει τη συζήτηση για άλλα θέματα, πέρα από το στενό περιθώριο του μαθήματος στο
οποίο έχει ξεκινήσει η συνεργασία (για παράδειγμα, οι
φοιτητές αναζητούν συμβουλές για την επιλογή θέματος
Διπλωματικής Εργασίας ή ακόμα και για ζητήματα σε
σχέση με την επαγγελματικής τους πορεία).
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 29 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ

[Source: 20240200892.pdf | Tokens: 86595]